tripathysagar/odia_wiki huggingface dataset:
ଆଲାବାମା ରାଜ୍ଯର ସମ୍ବିଧାନ, ଯୁକ୍ତରାଷ୍ଟ୍ରର ରାଜ୍ଯ ଆଲାବାମାର ମୌଳିକ ପ୍ରଶାସନିକ ବିଧି ଅଟେ । ଏହାକୁ ୧୯୦୧ ମସିହାରେ ଅଙ୍ଗୀକୃତ କରାଯାଇଥିଲା ଏବଂ ଏହା ଆଲାବାମାର ଷଷ୍ଠ ସମ୍ବିଧାନ ଅଟେ । ୩,୧୦,୨୯୬ ଶବ୍ଦ ସହିତ, ଏହି ନଥିପତ୍ରଟି ହାରାହାରି ରାଜ୍ଯ ସମ୍ବିଧାନଠାରୁ ୧୨ ଗୁଣ ଦୀର୍ଘ ଏବଂ ଯୁକ୍ତରାଷ୍ଟ୍ର ସମ୍ବିଧାନଠାରୁ ୪୪ ଗୁଣ ଦୀର୍ଘ । ଏହା ବିଶ୍ୱର ଦୀର୍ଘତମ ଏବଂ ସର୍ବାଧିକ ସଂଶୋଧିତ କାର୍ଯ୍ୟକାରୀ ସମ୍ବିଧାନ । ବିଶ୍ୱର ଦୀର୍ଘତମ ରାଷ୍ଟ୍ରୀୟ ସମ୍ବିଧାନ, ଭାରତୀୟ ସମ୍ବିଧାନର ଇଂରାଜୀ ରୂପର ଶବ୍ଦ ସଂଖ୍ଯା ୧,୪୫,୦୦୦ ଅଟେ ଯାହାକି ଆଲାବାମାର ସମ୍ବିଧାନର ଅଧାଅଧି ଅଟେ । ଏହାର ପ୍ରାୟ ଶତକଡା ୯୦ ଭାଗ, ୯୪୮ଟି ସମ୍ବିଧାନ ସଂଶୋଧନରେ ରହିଛି  ତୁଳନା ପାଇଁ, ଭାରତର ୧୦୪ ସଂଶୋଧନ ସମ୍ବିଧାନର ଅଂଶ ହୋଇ ନ ରହି ସମ୍ବିଧାନରେ ହିଁ ପରିବର୍ତ୍ତନ ଆଣନ୍ତି  । ପ୍ରାୟ ୭୫ ଭାଗ ସଂଶୋଧନ ଐକିକ ଜିଲ୍ଲା ଓ ସହର ପାଇଁ ପ୍ରଯୁଜ୍ୟ ଏବଂ କେତେକ କେବଳ ବିଶେଷ ଅଧିକାରୀମାନଙ୍କ ଦରମା ସହ ସମ୍ବନ୍ଧିତ ଉଦାହରଣ ସ୍ୱରୂପ ୪୮୦ ସଂଶୋଧନ  । ଫଳ ସ୍ବରୂପ, ଆଲାବାମାର ଅଧିକ ସଂଖ୍ଯକ ସାମ୍ବିଧାନିକ ଅଧିକାରୀ ଅଛନ୍ତି । ତାଛଡା ଏହାର ସମ୍ବିଧାନ ବିଭିନ୍ନ ଜିଲ୍ଲାରେ ରହୁଥିବା ବାସିନ୍ଦାଙ୍କୁ ନିଜ ସମସ୍ଯା ସମାଧାନ କରିବାରେ ମଧ୍ଯ ଅନେକ ଅସୁବିଧା ହୁଏ ।  "ଆଲାବାମାରେ ସଙ୍ଘୀୟ ସମ୍ବିଧାନଦ୍ୱାରା ନିର୍ଦ୍ଧାରିତ ସୀମା ମଧ୍ଯରେ ଶ୍ୱେତ ପ୍ରଭୂତ୍ବ ସ୍ଥାପନ କରିବା"  ଉଦ୍ଦେଶ୍ଯରେ, ରାଜ୍ଯର ଡେମୋକ୍ରାଟମାନେ ସାମ୍ବିଧାନିକ ସମ୍ମୀଳନୀ ଡକାଇଲେ । ଏହାର ପ୍ରାବଧାନଗୁଡ଼ିକ ମୁଖ୍ଯତଃ ଆଫ୍ରିକୀୟ ଆମେରିକୀୟ ତଥା ଦରିଦ୍ର ଶ୍ୱେତାଙ୍ଗମାନଙ୍କୁ ମତବ୍ୟକ୍ତ କରିବାରୁ ବଞ୍ଚିତ କରୁଥିଲା, ଯେଉଁମାନେ ୧୯୬୫ ପର୍ଯ୍ୟନ୍ତ ବାସନ୍ଦ ରହିଲେ । ଏହି ସମ୍ବିଧାନ ଆଲାବାମା ବିଧାୟିକାକୁ ଆଲାବାମାର ଅଧିକାଂଶ ଜିଲ୍ଲାକୁ ସିଧାସଳଖ ଶାସନ କରିବା ପାଇଁ କ୍ଷମତା ଦେଇଅଛି । ଏହାର ପ୍ରସ୍ତାବନା କହେ: ଆମ୍ଭେ, ଆଲାବାମା ରାଜ୍ଯର ଲୋକମାନେ, ନ୍ଯାୟ ସ୍ଥାପନ, ପାରିବାରିକ ଶାନ୍ତି ବଜାୟ ତଥା ନିଜକୁ ଓ ଭବିଷ୍ଯତ ବଂଶଧରମାନଙ୍କୁ ସ୍ୱତନ୍ତ୍ରତାର ଆଶୀର୍ବାଦ ପ୍ରାପ୍ତ କରାଇବା ପାଇଁ, ସର୍ବଶକ୍ତିମାନ ଈଶ୍ବରଙ୍କ ଅନୁଗ୍ରହ ଓ ଦିଗ୍ଦର୍ଶନର କାମନା ସହ, ଏହି ସମ୍ବିଧାନ ଓ ପ୍ରଶାସନିକ ସ୍ୱରୂପକୁ ଆଲାବାମା ରାଜ୍ଯ ପାଇଁ ଅଙ୍ଗୀକୃତ ଓ ପ୍ରଣୟିତ କରୁଅଛୁ । ଇତିହାସ ଆଲାବାମାର ଏପର୍ଯ୍ୟନ୍ତ ଛଅଟି ସମ୍ବିଧାନ ହୋଇସାରିଛି, ସମସ୍ତେ ରାଜ୍ଯ ସମ୍ମୀଳନୀଦ୍ୱାରା ସ୍ଥାପିତ: ୧୮୧୯  (ଆଲାବାମା ଅଞ୍ଚଳକୁ ଏକ ରାଜ୍ଯରେ ରୂପାନ୍ତରିତ କରି), ୧୮୬୧  (ବିଚ୍ଛିନ୍ନକରଣ), ୧୮୬୫  (ପୁନର୍ଗଠନ), ୧୮୬୮  (ପୁନର୍ଗଠନ), ୧୮୭୫  (ପୁନର୍ଗଠନ ଅନ୍ତକରଣ), ଏବଂ, ୧୯୦୧ରୁ , ବର୍ତ୍ତମାନର ସମ୍ବିଧାନ  । ସାଧାରଣ ସମୀକ୍ଷା ଆଲାବାମା ସମ୍ବିଧାନ, ଅନ୍ୟାନ୍ୟ ରାଜ୍ଯ ସମ୍ବିଧାନ ପରି, କ୍ଷମତାର ବଣ୍ଟନ କରିଥାଏ । କାର୍ଯ୍ୟପାଳିକା କ୍ଷମତା ରାଜ୍ଯର ରାଜ୍ଯପାଳଙ୍କ ଉପରେ, ବିଧାୟିକା କ୍ଷମତା ଆଲାବାମା ରାଜ୍ଯ ବିଧାୟିକା ଉପରେ ଏବଂ ନ୍ୟାୟିକ କ୍ଷମତା ଆଲାବାମାର ନ୍ୟାୟତନ୍ତ୍ରଉପରେ ନ୍ୟସ୍ତ କରାଯାଇଛି । ପ୍ରଶାସନର ସମସ୍ତ ଶାଖା ପାଇଁ ପ୍ରତ୍ୟକ୍ଷ, ଦଳୀୟ, ଗୁପ୍ତ ଏବଂ ମୁକ୍ତ ନିର୍ବାଚନର ବ୍ଯବସ୍ଥା କରାଯାଇଛି । ଉଲ୍ଲେଖନୀୟ ବୈଶିଷ୍ଟ୍ୟ ଊନବିଂଶ ଶତାବ୍ଦୀର ଶେଷାର୍ଦ୍ଧରେ ଯେତେବେଳେ ଶ୍ୱେତ ଡେମୋକ୍ରାଟମାନେ ରାଜ୍ଯ ପ୍ରଶାସନରେ ଅଧିକାର ସ୍ଥାପନ କରିଥିଲେ ସେତେବେଳେ ସେମାନେ ରାଜ୍ଯ ପ୍ରଶାସନରେ କ୍ଷମତାର କେନ୍ଦ୍ରୀୟକରଣ ପାଇଁ ଚେଷ୍ଟାରତ ଥିଲେ । ଫଳରେ ବର୍ତ୍ତମାନର ସମ୍ବିଧାନ ଅଧିକ ଦୈର୍ଘ୍ୟବିଶିଷ୍ଟ ଓ ବିଶୃଙ୍ଖଳୀୟ ପ୍ରକୃତିର ହୋଇଗଲା । ତା ସହିତ, ୧୮୯୨ରୁ ୧୮୯୪ ପର୍ଯ୍ୟନ୍ତ ନିର୍ବାଚନରେ ଲୋକପ୍ରିୟମାନେ ନିଜ ଶ୍ୱତ ସର୍ବୋଚ୍ଚତାର ଆଦର୍ଶ ଯୋଗୁଁ ୟେଓମେନ କୃଷକମାନଙ୍କର ସମର୍ଥନ ପ୍ରାପ୍ତ କରିଥିଲେ । ନିଜର ପ୍ରଭୂତ୍ବ ବଞ୍ଚେଇବା ପାଇଁ ଡେମୋକ୍ରାଟମାନେ ମତାଧିକାର କମେଇବାର ଯୋଜନା କଲେ ଫଳରେ ସେମାନେ ୟେଓମେନ କୃଷକମାନଙ୍କର ସମର୍ଥନ ପ୍ରାପ୍ତ କଲେ । ଡେମୋକ୍ରାଟମାନେ  "ନେଗ୍ରୋ ସମସ୍ୟା"  ଉଠାଇଲେ ଓ  "କୌଣସି ଶ୍ୱେତାଙ୍ଗ ମତାଧିକାର ହରେଇବ ନାହିଁ"  ବୋଲି ପ୍ରତିଜ୍ଞା କଲେ । କିନ୍ତୁ ଆଲାବାମାର ନୂଆ ସମ୍ବିଧାନ  "ଭୋଟର ପଞ୍ଜୀକରଣ ସୂଚୀରୁ ଅଶିକ୍ଷିତ, ଅସଙ୍ଗଠିତ, ଅତ୍ଯଧିକ ପଛୁଆ ବର୍ଗର ଶ୍ୱେତାଙ୍ଗମାନଙ୍କୁ ମଧ୍ଯ ବହିଷ୍କାର କରିବ ଏବଂ ଦକ୍ଷିଣରେ ଏକ ଦଳୀୟ ଗଣତାନ୍ତ୍ରିକ ଶାସନ ପ୍ରତିଷ୍ଠା କରିବ ।" ଗ୍ଲେନ୍ନ ଫେଲ୍ଡମାନଙ୍କ ଭାଷାରେ, ଏହି ସମ୍ବିଧାନ ଅଧିନରେ, କୃଷ୍ଣକାୟଙ୍କଠାରୁ ଅଧିକ ଶ୍ୱେତାଙ୍ଗମାନେ ମତାଧିକାର ହରାଇଲେ ।
କଳ୍ପନା ଦତ୍ତ  (୨୭ ଜୁଲାଇ ୧୯୧୩ - ୮ ଫେବୃଆରୀ ୧୯୯୫), ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ କାର୍ଯ୍ୟକର୍ତ୍ତା ତଥା ସୂର୍ଯ୍ୟ ସେନଙ୍କ ନେତୃତ୍ୱରେ ସଶସ୍ତ୍ର ସ୍ୱାଧୀନତା ଆନ୍ଦୋଳନର ସଦସ୍ୟ ଥିଲେ, ଯାହା ୧୯୩୦ ମସିହାରେ ଚିତ୍ରକୋଣ୍ଡା ଉପରେ ଆକ୍ରମଣ କରିଥିଲା  । ପରେ ସେ କମ୍ୟୁନିଷ୍ଟ ପାର୍ଟି ଅଫ ଇଣ୍ଡିଆରେ ଯୋଗ ଦେଇଥିଲେ ଏବଂ ୧୯୪୩ ମସିହାରେ ଭାରତର କମ୍ୟୁନିଷ୍ଟ ପାର୍ଟିର ସାଧାରଣ ସମ୍ପାଦକ ପୁରନ ଚାନ୍ଦ ଯୋଶୀଙ୍କୁ ବିବାହ କରିଥିଲେ । ପ୍ରାରମ୍ଭ ଜୀବନ କଳ୍ପନା ଦତ୍ତ  (ସାଧାରଣତ ଦତ୍ତା ମଧ୍ୟ ବନାନ କରାଯାଇଥାଏ) ବ୍ରିଟିଶ ଭାରତର ବଙ୍ଗଳ ପ୍ରଦେଶର ଚିତ୍ରକୋଣ୍ଡା ଜିଲ୍ଲାର ଶ୍ରୀପୁରର ବୈଦ୍ୟ ପରିବାରରେ ଜନ୍ମଗ୍ରହଣ କରିଥିଲେ  । ତାଙ୍କ ପିତା ବିନୋଦ ବିହାରୀ ଦତ୍ତଗୁପ୍ତା ଜଣେ ସରକାରୀ କର୍ମଚାରୀ ଥିଲେ । ୧୯୨୯ ମସିହାରେ ଚିତ୍ରକୋଣ୍ଡାରେ ମାଟ୍ରିକ ପରୀକ୍ଷା ଦେବା ପରେ ସେ କଲିକତା ଯାଇ ବିଜ୍ଞାନ ଅଧ୍ୟୟନ ପାଇଁ ବେଥୁନ କଲେଜରେ ଯୋଗ ଦେଇଥିଲେ । ସେ ଛାତ୍ରୀ ସଂଗଠନ  (ମହିଳା ଛାତ୍ର ସଂଘ)ରେ ଯୋଗ ଦେଇଥିଲେ  । ପରବର୍ତ୍ତୀ ଜୀବନ କଳ୍ପନା ଦତ୍ତ ୧୯୪୦ ମସିହାରେ କଲିକତା ବିଶ୍ୱବିଦ୍ୟାଳୟରୁ ସ୍ନାତକ ହାସଲ କରି କମ୍ୟୁନିଷ୍ଟ ପାର୍ଟି ଅଫ୍ ଇଣ୍ଡିଆରେ ଯୋଗ ଦେଇଥିଲେ । ସେ ୧୯୪୩ ବେଙ୍ଗଲ ଦୁର୍ଭିକ୍ଷ ଏବଂ ବଙ୍ଗଳା ବିଭାଜନ ସମୟରେ ରିଲିଫ କର୍ମଚାରୀ ଭାବରେ କାର୍ଯ୍ୟ କରିଥିଲେ । ପରେ, ସେ ଭାରତୀୟ ପରିସଂଖ୍ୟାନ ପ୍ରତିଷ୍ଠାନରେ ଯୋଗ ଦେଇଥିଲେ ଯେଉଁଠାରେ ସେ ଅବସର ପର୍ଯ୍ୟନ୍ତ କାର୍ଯ୍ୟ କରିଥିଲେ । ସେ ୮ ଫେବୃଆରୀ ୧୯୯୫ ମସିହାରେ କଲିକତାରେ ମୃତ୍ୟୁ ବରଣ କରିଥିଲେ ।
ଧୁମସା ଓଡ଼ିଶାର ଏକ ପାରମ୍ପାରିକ ବାଜା । ଏହାକୁ କେଟଲି ବାଜା ଶ୍ରେଣୀ ଭିତରେ ରଖାଯାଇଥାଏ । ଏହାକୁ ମୁଖ୍ୟତଃ ସାନ୍ତାଳୀମାନେ ବଜାଇଥାନ୍ତି । ଏହାର ଆକାର ନାଗରା ଭଳି ଲମ୍ବାଳିଆ ଓ ଗୋଟେ ପଟ ସରୁ ହୋଇଥାଏ କିମ୍ବା ଚା କପ ଭଳି ତଳ ପଟ ଅଳ୍ପ ଚଉଡ଼ା ଓ ଉପର ପଟ ଅଧିକ ଚଉଡ଼ାଯୁକ୍ତ ହୋଇଥାଏ । ମୋଟାମୋଟି ଆକାରରେ ଏହାର ତଳ ପଟ ଖୁବ ଛୋଟ ଓ ଉପର ପଟ ଖୁବ ଅଧିକ ଚଉଡ଼ା । ଏହି ବାଜା ଧାତୁରେ ତିଆରି ଓ ବଜାଇବା ପଟଟି ଚମଡ଼ାରେ ଘୋଡ଼ା ହୋଇଥାଏ । ଏହା ସାଧାରଣତଃ ଓଜନିଆ । ତେବେ ବାଜା ବଜାଇବା ବେଳେ ଏହାକୁ ହାତରେ କାନ୍ଧେଇ ଦୁଇଟି ବାଡ଼ିରେ ବଜାଯାଇଥାଏ । ବାଜା ବଜାଳି ଅନେକ ସମୟରେ ବାଜା ବଜାଇବା ସହିତ ନାଚିଥାନ୍ତି ।
ପାମେଲା ଚୌଧୁରୀ ସିଂ  (ଜନ୍ମ ୧୯୬୧, ନୂଆଦିଲ୍ଲୀ), ଯିଏ କିଛି ବର୍ଷ ପାଇଁ ପାମେଲା ବୋର୍ଡସ୍ ଭାବେ ଜଣାଶୁଣା, ଜଣେ ଭାରତ ଜନ୍ମିତ ଛାୟା ଚିତ୍ରତ୍ତୋଳକ ଓ ପୂର୍ବତନ ଫେମିନା ମିସ୍ ଇଣ୍ଡିଆ  । ବ୍ୟକ୍ତିଗତ ଇତିହାସ ସିଂ ନୂଆଦିଲ୍ଲୀରେ ୧୯୬୧ରେ ଜନ୍ମ ହୋଇଥିଲେ । ତାଙ୍କ ବାପା ମେଜର ମହିନ୍ଦର ସିଂ କାଡ଼ିଆନ୍ ଭାରତୀୟ ସ୍ଥଳ ସେନାର ଉଚ୍ଚ ପଦସ୍ଥ ଅଧିକାରୀ । ସେ ଜୟପୁରର ମହାରାଣୀ ଗାୟତ୍ରୀ ଦେବୀ ବାଳିକା ସର୍ବସାଧାରଣ ବିଦ୍ୟାଳୟରେ ପଢ଼ିଥିଲେ ଓ ପପେ ସାହିତ୍ୟ ପଢ଼ିବା ପାଇଁ ଦିଲ୍ଲୀର ଲେଡି ଶ୍ରୀରୀମ ମହାବିଦ୍ୟାଳୟ ଯାଇଥିଲେ । ସେ ୧୯୮୨ରେ ମିସ୍ ଇଣ୍ଡିଆ ଉପାଧି ଜିତିଥିଲେ ଓ ସେହି ବର୍ଷ ଭାରତକୁ ମିସ୍ ୟୁନିଭର୍ସ ପ୍ରତିଯୋଗିତାରେ ପ୍ରତିନିଧିତ୍ୱ କରିଥିଲେ । ପରେ ସେ ୟୁରୋପି ସ୍ଥାନାନ୍ତରିତ ହୋଇଥିଲେ, ଓ ସେଠାରେ ହେନେରୀ ବୋର୍ଡସଙ୍କୁ ଦେଖା ହୋଇଥିଲେ । ପାମେଲା ନ୍ୟୁୟର୍କର ପାର୍ସନସ୍ ସ୍କୁଲ୍ ଅଫ୍ ଡଜାଇନ୍, ଫ୍ରାନ୍ସର ଆମେରିକାନ୍ ୟୁନିଭର୍ସିଟି ଅଫ୍ ପ୍ୟାରିସ୍,ଓ ନ୍ୟୁୟର୍କର ଇଣ୍ଟରନ୍ୟାସନାଲ୍ ସେଣ୍ଟର୍ ଅଫ୍ ଫଟୋଗ୍ରାଫିରେ ଶିକ୍ଷାଲାଭ କରିଥିଲେ । ସେ ସାମ୍ବାଦିକତାକୁ ନିଜ ବୃତ୍ତି ଭାବେ ଗ୍ରହଣ କରିଥିଲେ ।
ଜୈନବାଦ  ' ଜୈନ ଧର୍ମ  ଏକ ଭାରତୀୟ ଧର୍ମ ଯେଉଁଥିରେ ଜୀବମାନଙ୍କ ପ୍ରତି ଦୟା ଓ ଅହିଂସା ଉପରେ ଧର୍ମ ପଥର ଅବତାରଣା କରାଯାଇଅଛି । ଏହାର ଦର୍ଶନ ଓ ବିଶ୍ୱାସ ମୋକ୍ଷ ନିମନ୍ତେ ଆତ୍ନ୍ମାର ଗତି ପାଇଁ ମଣିଷର ଚେଷ୍ଟା ସମ୍ପର୍କରେ ଗୁରୁତ୍ତ୍ୱ ଆରୋପ କରିଥାଏ । ଯେଉଁ ଆତ୍ମା ନିଜର ଅନ୍ତରର ଶତ୍ରୁମାନଙ୍କର ବିନାଶ କରି ମହାରୂପ ଧାରଣ କରିଅଛି ତାହାଙ୍କୁ ତୀର୍ଥଙ୍କର ବା ଜୀନ କୁହାଯାଇଥାଏ । ପୁରାଣ ମତେ ଜୈନବାଦ ଆହୁରି ମଧ୍ୟ ଶ୍ରମଣ  "ଆତ୍ମ-ନିର୍ଭରଶୀଲ"  ଧର୍ମ ବା ନିଗଣ୍ଠ  (ଗଣ୍ଠି ବା ବନ୍ଧନ ନଥିବା)ର ଧର୍ମକୁ ବୁଝାଇଥାଏ  ।
ସୁଦୀପ ତ୍ୟାଗୀ  ( ଜନ୍ମ ୧୭ ସେପ୍ଟେମ୍ବର , ୧୯୮୯ ) ଜଣେ ଭାରତୀୟ ଅନ୍ତର୍ଜାତିକ କ୍ରିକେଟ ଖେଳାଳି  । ସେ ଜଣେ ମଧ୍ୟମ ଗତି ଦ୍ରୁତ ବୋଲର ହେବା ସହ ତଳ ଅଡରର ଜଣେ ଉପଯୋଗୀ ବେଟସମେନ ।ସେ ଉତ୍ତର ପ୍ରଦେଶ ତରଫରୁ ଘରେଇକ କ୍ରିକେଟ ହେଳିଥାନ୍ତି ଓ ଆଇପିଏଲରେ ଚେନ୍ନଇ ସୁପର କିଙ୍ଗ ତରଫରୁ ଖେଳିଥିଲେ । ତାଙ୍କୁ ଭାରତୀୟ ଜାତୀୟ ଦଳର ଭବିଷ୍ୟତର ଦ୍ରୁତ ବୋଲର କୁହାଯାଏ । ସେ ଉତ୍ତର ପ୍ରଦେଶ ପାଇଁ ୨୦୦୭-୦୮ ସିଜନରେ ପ୍ରଥମେ ରଣଜୀ ଟ୍ରଫି ଖେଳିଥିଲେ ।ଏହି ପ୍ରଥମ ମେଚରେ ସେ ଓଡ଼ିଶା ବିରୁଦ୍ଧରେ ୬ଟି ୱିକେଟ ନେଇଥିଲେ । ତାଙ୍କର ପ୍ରଥମ ସିଜନରେ ସେ ୪୧ଟି ୱିକେଟ ନେଇ ଚୟଙ୍କରତାଙ୍କ ଦୃଷ୍ଟି ଆକର୍ଷଣ କରିଥିଲେ । ସେ ୨୦୦୮-୦୯ ସିଜନରେ ଆହତ ହେବା କାରଣରୁ ଖୁବ କମ ମେଚ ଖେଳି ପାରିଥିଲେ । କିନ୍ତୁ ୨୦୦୯ ଆଇପିଏଲରେ ସେ ଖୁବ ଭଲ ପ୍ରଦର୍ଶନ ଦେଇଥିଲେ । ସେ ଭାରତୀୟ ଉଦୀୟମାନ ଖେଳାଳିଙ୍କୁ ନେଇ ଗଠିତ ଏକ ଦଳ ସହ ଅଷ୍ଟ୍ରେଲିଆ ଗସ୍ତରେ ଯାଇ ସେଠାରେ ଅଷ୍ଟ୍ରେଲିଆ , ଦକ୍ଷିଣ ଆଫ୍ରିକା , ଓ ନିଉଜିଲାଣ୍ଡ ଦଳ ବିପକ୍ଷରେ ଚମତ୍କାର ପ୍ରଦର୍ଶନ କରି ୬ଟି ମେଚରେ ୧୮ଟି ୱିକେଟ ନେଇଥିଲେ । ସୁଦୀପ ତ୍ୟାଗୀ ତାଙ୍କର ପ୍ରଥମ ଅନ୍ତର୍ଜାତିକ ପଦାର୍ପଣ ଭାରତ- ଶ୍ରୀଲଙ୍କା ସିରିଜ ଏକଦିବସୀୟ ସିରିଜର ପଞ୍ଚମ ମେଚରେ କରିଥିଲେ । ଭାରତ ପ୍ରଥମେ ବୋଲିଂ କରିବାରୁ ତ୍ୟାଗୀ ବୋଲିଂ କରି ଗୋଟିଏ ୱିକେଟ ନେଇଥିଲେ । କିନ୍ତୁ ପିଚ ଆର୍ଦ୍ର ଥିବା ହେତୁଅ ଆମ୍ପୟାରମାନେ ମେଚକୁ ବାତିଲ କରିଦେଇଥିଲେ ।
ଚଣ୍ଡୀଗଡ଼ ବୈଷୟିକ ମହାବିଦ୍ୟାଳୟ  (ବା ସିଇସି) ଚଣ୍ଡୀଗଡ଼ ନିକଟରେ ଥିବା ଚଣ୍ଡୀଗଡ଼ ଗ୍ରୁପ୍ ଅଫ୍ କଲେଜସ୍, ଲାଣ୍ଡ୍ରାନ୍ କ୍ୟାମ୍ପସ୍, ମୋହାଲିର ଏକ ବୈଷୟିକ ମହାବିଦ୍ୟାଳୟ ଏବଂ ଏହାର ସ୍ନାତକ ପାଠ୍ୟକ୍ରମ ପାଇଁ ପଞ୍ଜାବ ବୈଷୟିକ ମହାବିଦ୍ୟାଳୟ ସହ ଅନୁବନ୍ଧିତ  । ଚଣ୍ଡୀଗଡ଼ ବୈଷୟିକ ମହାବିଦ୍ୟାଳୟ ୨୦୦୨ ମସିହାରେ ପ୍ରତିଷ୍ଠା ହୋଇଥିଲା, ଲାଣ୍ଡ୍ରାନ୍ କ୍ୟାମ୍ପସ୍ ଖୋଲିବାର ବର୍ଷକ ପରେ । ଏହା ପଞ୍ଜାବର ଅନ୍ୟତମ ଉତ୍କୃଷ୍ଟ ବୈଷୟିକ ମହାବିଦ୍ୟାଳ । ଭିତ୍ତି ସଂରଚନା ଚଣ୍ଡୀଗଡ଼ ବୈଷୟିକ ମହାବିଦ୍ୟାଳୟ ଲାଣ୍ଡ୍ରାନ୍ କ୍ୟାମ୍ପସ୍‌ର ୯ଟି ମହାବିଦ୍ୟାଳୟ ମଧ୍ୟରୁ ଗୋଟିଏ ସର୍ବୋତ୍କୃଷ୍ଟ ମହାବିଦ୍ୟାଳୟ । ଏହି ମହାବିଦ୍ୟାଳୟ ୪ଟି ବ୍ଲକ୍‌କୁ ବିଭକ୍ତ ହୋଇଛି ଓ ପ୍ରତ୍ୟେକ ବ୍ଲକ୍ ମହାବିଦ୍ୟାଳୟର ଗୋଟିଏ ଗୋଟିଏ ବିଭାଗ । ବ୍ଲକ୍ ୧: ବିଦ୍ୟୁତ୍ ଅଣୁବିଜ୍ଞାନ ଓ ଯୋଗାଯୋଗ ବୈଷୟିକ ବିଦ୍ୟା   ବ୍ଲକ୍ ୨: ଯାନ୍ତ୍ରିକ ବୈଷୟିକ ବିଦ୍ୟା   ବ୍ଲକ୍ ୩: ସଂଗଣକ ବିଜ୍ଞାନ ଓ ଶୂଚନା ପ୍ରଯୁକ୍ତିବିଦ୍ୟା   ବ୍ଲକ୍ ୧୩: ପ୍ରୟୋଦାତ୍ମକ ବିଜ୍ଞାନ   ୨୬ ଅପ୍ରେଲ ୨୦୦୪ରେ, ସିଇସି 9001:2000 ସାର୍ଟିଫିକେଟ୍ ଅଷ୍ଟ୍ରେଲିଆ ଓ ନ୍ୟୁଜିଲ୍ୟାଣ୍ଡର ଅଧିସ୍ୱୀକୃତି ସିଷ୍ଟମ  ଠାରୁ ଆଣିଛି । ଏନ୍.ବି.ଏ ଅଧିସ୍ୱୀକୃତି ଚଣ୍ଡୀଗଡ଼ ବୈଷ୍ୟୟିକ ମହାବିଦ୍ୟାଳୟ ଏଆଇସିଟିଇଦ୍ୱାରା ପ୍ରତିଷ୍ଠିତ ଜାତୀୟ ଅଧିସ୍ୱୀକୃତି ବୋର୍ଡଦ୍ୱାରା ଅଧିସ୍ୱୀକୃତ । ଇନ୍‌ଫୋସିସ୍, ଟିସିଏସ୍ ଓ ୱିପ୍ରୋ ଭଳି କମ୍ପାନୀମାନେ ମହାବିଦ୍ୟାଳୟକୁ ଚାକିରୀରେ ସଂସ୍ଥାପନ କରିବା ପାଇଁ ଆସିଥାଆନ୍ତି । ପାଠ୍ୟକ୍ରମ ସ୍ନାତ୍ତୋକତର ସଂଗଣକ ବିଜ୍ଞାନ ଓ ବୈଷୟିକ ବିଦ୍ୟା  ( & ) ପ୍ରଣାଳୀ   ସୂଚନା ପ୍ରଯୁକ୍ତିବିଦ୍ୟା   ସୂଚନା ସୁରକ୍ଷା   ଅଣୁ ବିଜ୍ଞାନ ଓ ଯୋଗାଯୋଗ ପ୍ରଯୁକ୍ତିବିଦ୍ୟା  ( & ) ଭିଏଲ୍ଏସ୍ଆଇ ପରିକଳ୍ପନା   ଯାନ୍ତ୍ରିକ ବୈଷୟିକ ବିଦ୍ୟା  ସ୍ନାତକ ସଂଗଣକ ବିଜ୍ଞାନ ଓ ବୈଷୟିକ ବିଦ୍ୟା  ( & ) ସୂଚନା ପ୍ରଯୁକ୍ତିବିଦ୍ୟା   ଅଣୁ ବିଜ୍ଞାନ ଓ ଯୋଗାଯୋଗ ବୈଷୟିକ ବିଦ୍ୟା  ( & ) ଯାନ୍ତ୍ରିକ ବୈଷୟିକ ବିଦ୍ୟା  ଏମ୍‌ବିଏ   ଏମ୍‌ସିଏ   କ୍ରମାଙ୍କ ଡାଟାକ୍ୱେଷ୍ଟ ସର୍ଭେ ୨୦୦୫ ଅନୁଯାୟୀ, ଏହା ସମଗ୍ର ଭାରତର ମୁଖ୍ୟ ୮୦୦ ବୈଷୟିକ ମହାବିଦ୍ୟାଳ୍ୟ ମଧ୍ୟରେ ଥିଲା  । ମହାବିଦ୍ୟାଳୟ ବି ଶ୍ରେଣୀରେ ଅଛି ଓ ଭାରତର ମୁଖ୍ୟ ୧୦ଟି ବୈଷୟିକ ମହାବିଦ୍ୟାଳୟ ମଧ୍ୟରେ ସ୍ଥାନ ପାଇଛି  ବ୍ୟବସାୟ ଓ ପରିଚାଳନା ଘଟଣାପଞ୍ଜି- &   । ଚାକିରୀ ସଂସ୍ଥାପନ ବହୁତ କମ୍ପାନୀ ଯେପରି ଇନ୍‌ଫିସିସ୍, ୱିପ୍ରୋ, ଅଇଗେଟ୍, ମାଇକ୍ରୋସଫ୍ଟ, ଗୋଗଲ୍, ଏହ୍‌ସିଏଲ୍, ବିର୍ଲାସଫ୍ଟ, ଏଲ୍ଏଣ୍ଡଟି ଇନ୍ଫୋଟେକ୍, ଟାଟା ମୋଟରସ୍, ପ୍ରଭୃତି ପ୍ରତିବର୍ଷ କ୍ୟାମ୍ପସ୍ ପରିଦର୍ଶନରେ ଆସିଥାଆନ୍ତି । ହାରାହାରି ଦରମା ବର୍ଷକୁ .୩.୭୫/-ଲକ୍ଷ୍ୟ ଥାଏ । ସର୍ବାଧିକ ଦରମା ବର୍ଷକୁ .୨୯/-ଲକ୍ଷ୍ୟ ଥାଏ ।
କାବୋଟେଗ୍ରାଭିର/ରିଲପିଭିରିନ, କ୍ୟାବେନୁଭା ଏହାର ବେପାର ନାମ, ହେଉଛି ଏକ ମିଳିତ ଔଷଧ ଯାହା ଏଚ୍.ଆଇ.ଭି/ଏଡସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଯେଉଁମାନେ ଅତି କମରେ ୧୨ ବର୍ଷ ବୟସର ହୋଇଥିବେ, ଏହି ରୋଗର ଚିକିତ୍ସା ପାଇଁ ଆବଶ୍ୟକ ସମସ୍ତ ଔଷଧ ଦିଆ ସରିଥିବ, ସାଧାରଣତଃ ଏହା ସେହିମାନଙ୍କୁ ଦିଆଯାଏ । ଏହା ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଏ ଏହା ଦୁଇଟି ଅଲଗା ଭାଏଲ ସ‌ହିତ ଏକତ୍ର ରଖାଯାଇଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ଦିଆଯାଇଥିବା ସ୍ଥାନରେ ପ୍ରତିକ୍ରିୟା, ଜ୍ୱର, ଥକାପଣ, ମୁଣ୍ଡବିନ୍ଧା, ‌ସ୍କେଲିଟାଲ ମାଂସପେଶୀ ଯନ୍ତ୍ରଣା, ଅଇ, ଶୋଇବା ବ୍ୟାଧି, ମୁଣ୍ଡ ବୁଲାଇବା ଏବଂ ରାସ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ଯକୃତ ସମସ୍ୟା ଏବଂ ଉଦାସୀନତା ହୋଇପାରେ । ଏଥିରେ କ୍ୟାବୋଟେଗ୍ରାଭିର ଥାଏ ଯାହା ଏକ ଏଚ୍.ଆଇ.ଭି.୧ ଇଣ୍ଟିଗ୍ରେଜ ସ୍ଟ୍ରାଣ୍ଡ ଟ୍ରାନ୍ସଫର ଇନହିବିଟର ଓ ରିଲପିଭିରିନ ଥାଏ ଯାହା ଏଚଆଇଭି-୧ ନ‌ନ-ନିଉକ୍ଲିଓସାଇଡ ରିଭର୍ସ ଟ୍ରାନ୍ସକ୍ରିପଟେଜ ଇନହିବିଟର ଥାଏ । ଏହି ମିଳିତ ଔଷଧକୁ ୨୦୨୦ ମସିହାରେ କାନାଡ଼ା ଓ ୟୁରୋପରେ ଏବଂ ୨୦୨୧ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଅନୁମୋଦନ କରାଯାଇଥିଲା । ୟୁରୋପରେ ଏହି ଦୁଇଟି ଔଷଧ ପୃଥକ ଭାବରେ ଅନୁମୋଦିତ ହୋଇଛି । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ମାସକୁ ଏହା ପିଛା ପ୍ରାୟ ୪୪୦୦ ଡଲାର ଖର୍ଚ୍ଚ ହୋଇଥାଏ ।
ଆହ୍ନିକ ଜଗନ୍ନାଥ ପ୍ରସାଦ ଦାସଙ୍କ ରଚିତ ଏକ କବିତା ସଙ୍କଳନ । ଏହା କବିଙ୍କ ଷଷ୍ଠ କବିତା ସଂକଳନ ଓ ୧୯୯୦ ମସିହାରେ ପ୍ରକାଶିତ ହୋଇଥିଲା । ଜଗନ୍ନାଥ ପ୍ରସାଦ ଦାସଙ୍କୁ ଏଥି ପାଇଁ ୨୦୦୧ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ଏହି ପୁସ୍ତକଟିକୁ ହୃଷିକେଶ ପଣ୍ଡା  " "  ନାମରେ ଇଂରାଜୀରେ ଅନୁବାଦ କରିଛନ୍ତି ।
ବ୍ରଣ  (ଇଂରାଜୀ ଭାଷାରେ / ଆକନେ, ବା / ଆକନେ ଭଲଗାରିସ) ଏକ ଦୀର୍ଘକାଳୀବ ଚର୍ମ ରୋଗ ଯାହା ମୃତ ଚର୍ମ ଜୀବକୋଷ   ଓ ସେବମ   ମିଶି ହେୟାର ଫଲିକ୍ଲରେ   ଜମା ହୋଇଯାଏ  । ଏହା ଦେଖିବାକୁ ଧଳା ବା କଳା, ତେଲିଆ ଚର୍ମ ଓ ସ୍କାର   ସଂଯୁକ୍ତ ହୋଇପାରେ । ଅଧିକ ସଂଖ୍ୟକ ସେବାସେଅସ ଗ୍ରନ୍ଥି ଥିବା ସ୍ଥାନମାନଙ୍କରେ ଏହି ରୋଗ ଅଧିକ ହୁଏ । ଏହି ରୋଗ ହେଲେ ରୋଗୀର ଉଦ୍‌ବେଗ, ଆତ୍ମ ସମ୍ମାନ ଓ ଅବସାଦ ତ‌ଥା ଆତ୍ମହତ୍ୟା ଚିନ୍ତାଧାରା ଦେଖାଯାଇପାରେ । ଶତକଡ଼ା ୮୦ ଭାଗ ରୋଗୀଙ୍କର ରୋଗର ପ୍ରାଥମିକ କାରଣ ଜେନେଟିକ   ଥିବାର ଚିନ୍ତା କରାଯାଏ । ଧୂମ୍ରପାନ  , ଖାଦ୍ୟର ପ୍ରଭାବ, ସ୍ୱାସ୍ଥ୍ୟରକ୍ଷା ବା ସୂର୍ଯ୍ୟାଲୋକ, ଏହି ରୋଗର କାରଣରୂପେ ସ୍ପଷ୍ଟ ହୋଇନାହିଁ । ଉଭୟ ପୁରୁଷ ଓ ମହିଳାଙ୍କ କ୍ଷେତ୍ରରେ ଆଣ୍ଡ୍ରୋଜେନ   ହରମୋନ   ଯୋଗୁ ଅଧିକ ସେବାସେଅସ ଗ୍ରନ୍ଥିରୁ ସେବମ   ନିର୍ଗତ ହୁଏ ଓ ତାହାହିଁ ଆଂଶିକ ଭାବରେ ଏହି ରୋଗ ସୃଷ୍ଟି କରୁଥିବା ଜଣାଯାଏ । ସାଧାରଣତଃ ଚର୍ମରେ ଥିବା ଜୀବାଣୁ କ୍ୟୁଟିବ୍ୟାକ୍ଟେରିଅମ ଆକନେ   ଜୀବାଣୁମାନଙ୍କର ଅତ୍ୟାଧିକ ସଂଖ୍ୟା ବୃଦ୍ଧି ଯୋଗୁ ମଧ୍ୟ ଏହି ରୋଗର ଏକ ଘଟକ ହେବାର ସମ୍ଭାବନା ହୋଇପାରେ । ବ୍ରଣର ଅନେକ ପ୍ରକାରର ଚିକିତ୍ସା ବିଧିରେ ଜୀବନ‌ଚର୍ଯ୍ୟାର ପରିବର୍ତ୍ତନ, ଯୋଗାଭ୍ୟାସ ଓ ଡାକ୍ତରୀ ଚିକିତ୍ସା କରାଯାଏ । ଏମାନଙ୍କ ମଧ୍ୟରୁ ଅଳ୍ପ ପରିମାଣର ମୋନୋସାକାରାଇଡ   ଯେପରିକି ଚିନି ଖାଇଲେ ସାହାଯ୍ୟ ମିଳେ । ରୋଗାକ୍ରାନ୍ତ ଚର୍ମ ଉପରେ ସାଧାରଣତଃ ଆଜେଲିକ ଏସିଡ  , ବେଞ୍ଜେଲ ପେରକ୍ସାଇଡ   ଓ ସାଲିସିଲିକ ଏସିଡ   ଲଗାଯାଏ । ଫର୍ମାସୀ କମ୍ପାନୀ ପ୍ରସ୍ତୁତ ଆଣ୍ଟିବାୟୋଟିକ ଓ ରେଟିନଏଡ ଔଷଧ ବ୍ରଣ ଉପରେ ଲଗାଯାଏ ବା ପାଟିରେ ଦିଆଯାଏ । କିନ୍ତୁ ଆଣ୍ଟିବାୟୋଟିକ ଚିକିତ୍ସାର ବ୍ୟବ‌ହାର ଯୋଗୁ ପ୍ରତିରୋଧ ହୋଇପାରେ । ମହିଳାଙ୍କ କ୍ଷେତ୍ରରେ ମିଶ୍ରିତ ଜନ୍ମ ନିରୋଧ   ବଟିକା ବ୍ୟବ‌ହାର କଲେ ଫଳପ୍ରଦ ହୁଏ । ସାଂଘାତିକ ଧରଣର ରୋଗ ନିମନ୍ତେ ଆଇସୋଟ୍ରେଟିନଏନ   ବଟିକା ସଞ୍ଚୟ ବା ରିଜର୍ଭ ରଖାଯାଇପାରେ । କେତେକ ଚିକିତ୍ସାକଙ୍କ ମତରେ ରୋଗ ଆରମ୍ଭ ହେବା ସଙ୍ଗେ ସଙ୍ଗେ ଚିକିତ୍ସା ଆରମ୍ଭ କଲେ ଦୀର୍ଘକାଳୀନ ପ୍ରଭାବ କମିଯାଏ । ସନ ୨୦୧୫ରେ ସାରା ପୃଥିବୀରେ ୬୩୩ ନିୟୁତ ଲୋକ ଆକନେ ରୋଗର ଶିକାର ହୋଇଥିଲେ ଯାହା ସେହି ବର୍ଷର ଅଷ୍ଟମ ସାଧାରଣ ରୋଗରେ ପରିଗଣିତ ହୋଇଥିଲା । କିଶୋର ଅବସ୍ଥାରେ ଏହି ରୋଗ ହୁଏ; ପଶ୍ଚିମ ପୃଥିବୀରେ ପ୍ରାୟ ୮୦-୯୦% କିଶୋର ଓ କିଶୋରୀଙ୍କୁ ଏ ରୋଗ ହୁଏ । ଗାଁଗ‌ହଳିରେ ଏହି ରୋଗ କମ୍ ହେଉଥିବାର ରିପୋର୍ଟ ମିଳିବା ଦେଖାଯାଏ । କିଶୋର ବୟସ ପୂର୍ବରୁ ଓ ପରେ ମଧ୍ୟ ରୋଗ ହୋଇପାରେ । ବୟଃପ୍ରାପ୍ତ ହୋଇଗଲେ ଏହି ରୋଗ କମିଯାଏ, ବିଂଶ ଓ ତ୍ରିଂଶ ବୟସ ବେଳକୁ ପ୍ରାୟ ଅଧା ଲୋକଙ୍କର ଏହା ରହେ ଓ ଚାଳିଷ ଦଶକ ବେଳକୁ ଅଳ୍ପ ସଂଖ୍ୟକ ଲୋକଙ୍କର ଏହି ରୋଗ ରହେ ।
ଅର୍ଚ୍ଚନା ଭାର୍ଗବ  (ଜନ୍ମ: ୧୯୫୫) ୟୁନାଇଟେଡ ବ୍ୟାଙ୍କ ଅଫ ଇଣ୍ଡିଆର ଚେୟାରମ୍ୟାନ୍ ତଥା ପରିଚାଳନା ନିର୍ଦ୍ଦେଶକ ଭାବରେ କାର୍ଯ୍ୟ କରିଛନ୍ତି  । ସେ ଏହି କାର୍ଯ୍ୟଭାର ୨୩ ଏପ୍ରିଲ ୨୦୧୩ ମସିହାରେ ଗ୍ରହଣ କରିଥିଲେ ଏବଂ ୨୦ ଫେବୃଆରୀ ୨୦୧୪ ମସିହାରେ ଏହି ପଦରୁ ଇସ୍ତଫା ଦେଇଥିଲେ । ଶିକ୍ଷା ଏବଂ ବୃତ୍ତି ଦିଲ୍ଲୀ ବିଶ୍ୱବିଦ୍ୟାଳୟର ମିରାଣ୍ଡା ହାଉସରୁ ପୋଷ୍ଟ ଗ୍ରାଜୁଏସନରେ ଭାର୍ଗବ ସ୍ୱର୍ଣ୍ଣ ପଦକ ପାଇଥିଲେ । ସେ ନୂଆଦିଲ୍ଲୀର ଯୀଶୁ ଏବଂ ମେରି କନଭେଣ୍ଟରୁ ତାଙ୍କ ପାଠପଢା ଶେଷ କରିଥିଲେ । ସେ ଜାତୀୟ ବିଜ୍ଞାନ ପ୍ରତିଭା ଛାତ୍ରବୃତ୍ତି ମଧ୍ୟ ପାଇଥିଲେ । ସେ ୧୯୭୭ ମସିହାରେ ପଞ୍ଜାବ ନ୍ୟାସନାଲ ବ୍ୟାଙ୍କରେ ମ୍ୟାନେଜମେଣ୍ଟ ଟ୍ରେନିଂ ଭାବରେ ଯୋଗ ଦେଇଥିଲେ । ପଞ୍ଜାବ ନ୍ୟାସନାଲ ବ୍ୟାଙ୍କରେ ୩୪ ବର୍ଷର ଏକ ଆଦର୍ଶ କ୍ୟାରିଅର୍ ପରେ, ବଡ଼ କର୍ପୋରେଟ କ୍ରେଡିଟ, ପ୍ରାଥମିକତା କ୍ଷେତ୍ର, ଯୋଜନା ଏବଂ ବିକାଶ, ଆର୍ଥିକ ଅନ୍ତର୍ଭୁକ୍ତିକରଣ ଭଳି କାର୍ଯ୍ୟ କରି ସେ ଏପ୍ରିଲ୍, ୨୦୧୧ ମସିହାରେ କାନାରା ବ୍ୟାଙ୍କର କାର୍ଯ୍ୟନିର୍ବାହୀ ନିର୍ଦ୍ଦେଶକ ଭାବରେ ପଦୋନ୍ନତି ହୋଇଥିଲେ । କାର୍ଯ୍ୟନିର୍ବାହୀ ନିର୍ଦ୍ଦେଶକ ଭାବରେ ଶ୍ରୀମତୀ ଭାର୍ଗବ ଆନ୍ତର୍ଜାତୀୟ ବ୍ୟାଙ୍କିଙ୍ଗ୍, ବଡ଼ କର୍ପୋରେଟ୍ କ୍ରେଡିଟ୍, ପ୍ରାଥମିକତା କ୍ଷେତ୍ର, ବିପଦ ପରିଚାଳନା, ଯାଞ୍ଚ ଏବଂ ଅଡିଟ୍, ସାଧାରଣ ପ୍ରଶାସନ, ଆର୍ଥିକ ପରିଚାଳନା, କାନାରା ବ୍ୟାଙ୍କର ସମସ୍ତ ନଅଟି ସହାୟକ ତଥା ଅନ୍ୟାନ୍ୟ ବିଭାଗର ବିଭିନ୍ନ କୌଶଳ ବିଭାଗ ପରିଚାଳନା କରିଥିଲେ । ସେ ବ୍ରିଟେନରେ କାର୍ଯ୍ୟ କରିଥିଲେ ଏବଂ ୟୁରୋପ, ଆଫ୍ରିକା, ଆମେରିକା, ମଧ୍ୟ ପୂର୍ବ ଏବଂ ଦୂର ପୂର୍ବ ଏସିଆ ଭଳି ଅନେକ ମହାଦେଶକୁ ଯାତ୍ରା କରିଥିଲେ । ସେ କାନାରା ବ୍ୟାଙ୍କର ବ୍ୟବସାୟକୁ ଗ୍ରେଟ ବ୍ରିଟେନ ଏବଂ ଆଫ୍ରିକା ମାଳଦ୍ବୀପ ସମେତ ୟୁରୋପର ଅନେକ ଦେଶରେ ବିସ୍ତାର କରିଥିଲେ । ତାଙ୍କର ଉତ୍କୃଷ୍ଟ ପ୍ରଦର୍ଶନ ପାଇଁ ତାଙ୍କୁ ବିଭିନ୍ନ ସରକାରୀ ଏଜେନ୍ସି ଏବଂ ସ୍ୱୀକୃତିପ୍ରାପ୍ତ ଏଜେନ୍ସିଗୁଡିକର ବିଭିନ୍ନ ପୁରସ୍କାରରେ ସମ୍ମାନିତ କରାଯାଇଛି । ଅନ୍ତର୍ଭୂକ୍ତ ବିକାଶକୁ ପ୍ରୋତ୍ସାହନ ଦେବା ପାଇଁ ସେ ନିରନ୍ତର ଉଦ୍ୟମ କରୁଛନ୍ତି । ଇସ୍ତଫା ୟୁନାଇଟେଡ ବ୍ୟାଙ୍କ ଅଫ ଇଣ୍ଡିଆ  ର ଅନିୟନ୍ତ୍ରିତ କରଜ   ଏବଂ କୁ ନିୟନ୍ତ୍ରଣ କରିବାରେ ବିଫଳତା ହେତୁ ସେ ୨୦ ଫେବୃଆରୀ ୨୦୧୪ ମସିହାରେ ନିଜ ପଦରୁ ଇସ୍ତଫା ଦେଇଥିଲେ । ତାଙ୍କର ସ୍ବେଚ୍ଛାକୃତ ଅବସର   ପ୍ରସ୍ତାବ ମଧ୍ୟ ସରକାର ଗ୍ରହଣ କରିଥିଲେ ।
ଜୋନାଥନ  "ଜନ୍"  ଗଡ଼  (ଡିସେମ୍ବର ୭ ୧୯୮୫) ଜଣେ ଆମେରିକୀୟ ପେଶାଦାର ମଲ୍ଲ ଡବ୍ଲ୍ୟୁଡବ୍ଲ୍ୟୁଇର ସ୍ମାକ୍ ଡାଉନ୍ରେ ଅନୁବନ୍ଧିତ ଅଟନ୍ତି ଯେଉଠାରେ ସେ ନିଜ ଆଖଡା ନା ଡିନ ଏମ୍ବ୍ରୋସ ନାମରେ ଜଣା ଯାଆନ୍ତି  । ସେ ବର୍ତ୍ତମାନର ଡବ୍ଲ୍ୟୁଡବ୍ଲ୍ୟୁଇ ୱର୍ଲଡ ଚ୍ୟାମ୍ପିୟନ ଅଛନ୍ତି ।
କିଡ୍‌ନାପ୍, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଲୋକନାଥ ଦାଶ ଏବଂ ନବୀନ ଚନ୍ଦ୍ର ପରିଚ୍ଛା । ଲୋକନାଥ ଦାଶ ଏହି କଥାଚିତ୍ରଟିର କାହାଣୀ ଲେଖିଥିଲେ । ଡଃ ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ଏବଂ ଚିତ୍ରନାଟ୍ୟ ରଚନା କରିଥିଲେ । ସୀମାଞ୍ଚଳ ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ପ୍ରଶାନ୍ତ ପାଢ଼ୀ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ମୀନକେତନ, ସରୋଜ ଦାସ, ରୁନୁ ମହାପାତ୍ର, କେଦାର ମିଶ୍ର, ପୁଷ୍ପା ପଣ୍ଡା, ଲିଙ୍କନ ପଟ୍ଟନାୟକ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଏହି କଥାଚିତ୍ରଟିର ପ୍ରଚ୍ଛଦପଟ ଗାୟକ ସୌରଭ ନାୟକଙ୍କୁ ଏହି କଥାଚିତ୍ର ପାଇଁ ୨୬ତମ ରାଜ୍ୟ ଓଡ଼ିଆ ଚଳଚ୍ଚିତ୍ର ପୁରସ୍କାରରେ ପୁରସ୍କୃତ କରାଯାଇଥିଲା । ଅଭିନୟ ମୀନକେତନ ସରୋଜ ଦାସ ରୁନୁ ମହାପାତ୍ର କେଦାର ମିଶ୍ର ପୁଷ୍ପା ପଣ୍ଡା ଲିଙ୍କନ ପଟ୍ଟନାୟକ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଶାନ୍ତ ପାଢ଼ୀ ।
କପିଳେଶ୍ୱର ପ୍ରସାଦ ନନ୍ଦ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣା ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ କପିଳେଶ୍ୱର ପ୍ରସାଦ ନନ୍ଦ ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ରାଜେନ ଏକ୍କା  (ଜନ୍ମ: ୬ ଅପ୍ରେଲ ୧୯୭୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଜଗାଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାଜେନ ଏକ୍କା ୧୯୭୨ ମସିହାର ଅପ୍ରେଲ ମାସ ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଖ୍ରୀଷ୍ଟୋଫର ଏକ୍କା ଓ ମାଆଙ୍କ ନାମ ସେବସ୍ତିଆନା ଏକ୍କା ତାଙ୍କ ପତ୍ନୀଙ୍କ ନାମ ସରିତା କୁଜୁର୍ । ତାଙ୍କ ବାପା ଜଣେ ରାଜନୀତିଜ୍ଞ ଭାବରେ ଓଡ଼ିଶା ବିଧାନ ସଭାକୁ ଏବଂ ଲୋକ ସଭାକୁ ପୂର୍ବରୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ରାଜେନ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
ସାଲମେଟେରୋଲ, ଏକ ବିକ୍ରୟ ନାମ ଅନ୍ୟମାନଙ୍କ ମଧ୍ୟରେ ସେରେଭେଣ୍ଟ, ହେଉଛି ଆଜ୍‌ମା କିମ୍ବା କ୍ରନିକ ଅବଷ୍ଟ୍ରକ୍ଟିଭ ଫୁସଫୁସ ରୋଗ  ର ରକ୍ଷଣାବେକ୍ଷଣରେ ବ୍ୟବହୃତ ଏକ ଔଷଧ । ଆଜମା ରୋଗରେ ଏହା ଏକ ପ୍ରଶ୍ୱାସରେ ନିଆଯା‌ଥିବା କର୍ଟିକୋଷ୍ଟେରଏଡ ସହିତ ମିଳିତ ଭାବରେ ବ୍ୟବହୃତ ହୁଏ । ଏହା ବ୍ୟାୟାମ ଜନିତ ବ୍ରୋଙ୍କୋକନଷ୍ଟ୍ରିକ୍ସନ୍ ପାଇଁ ମଧ୍ୟ ବ୍ୟବହୃତ ହୁଏ । ଔଷଧର ପ୍ରଭାବ ପ୍ରାୟ ୩୦ ମିନିଟରେ ଆରମ୍ଭ ହୋଇ ପ୍ରାୟ ୧୨ ଘଣ୍ଟା ପର୍ଯ୍ୟନ୍ତ ରହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ନାକରୁ ତରଳ ପଦାର୍ଥ ନିର୍ଗମନ, ଥ୍ରଶ୍, କାଶ ଏବଂ ସ୍ୱରରେ ପରିବର୍ତ୍ତନ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କମ୍ ପୋଟାସିୟମ୍, ଆନାଫାଇଲକ୍ସିସ୍, ବ୍ରୋଙ୍କୋସ୍ପାଜ୍ମ ଏବଂ କ୍ୟୁଟି ବିସ୍ତାର ହୋଇପାରେ । ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ବ୍ୟବହାର ଯୁକ୍ତିଯୁକ୍ତ ବୋଲି ଧରାଯାଏ । ଏହା ଏକ ଦୀର୍ଘକାଳୀନ କାର୍ଯ୍ୟକ୍ଷମ <  " " >୨</ > ଆଡ୍ରେନେଜିକ୍ ରିସେପ୍ଟର ଆଗୋନିଷ୍ଟ   ଔଷଧ । ସାଲମେଟେରୋଲ ୧୯୮୩ ମସିହାରେ ପ୍ୟାଟେଣ୍ଟ ହୋଇଥିଲା ଏବଂ ୧୯୯୦ରେ ଡାକ୍ତରୀ ବ୍ୟବହାରରେ ଆସିଥିଲା । ଯୁକ୍ତରାଜ୍ୟରେ ୧୨୦ ମାତ୍ରା ଔଷଧର ମୂଲ୍ୟ ୨୦୨୧ ସୁଦ୍ଧା ୨୦୨୧ରେ ମୂଲ୍ୟ ୩୦ ପାଊଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୮୦୦ ଡଲାର ଅଟେ । ଏହା ଫ୍ଲୁଟିକାସୋନ/ ସାଲମେଟେରୋଲ ଭଳି ମଧ୍ୟ ଉପଲବ୍ଧ ।
ସମନୁ  ପାର୍ସୀ:   ହେଉଛି ଇରାନର ଏକ ମିଠା ହାଲୁଆ । ଏହା କେବଳ ଅଙ୍କୁରିଥିବା ଗହମରୁ ପ୍ରସ୍ତୁତ ହୁଏ । ପାର୍ସୀ ନବବର୍ଷ ବା ନ‌ଉରୁଜ ଦିନ ଲାଗି ଏହା ଏକ ବିଶେଷ ମିଠା । ପ୍ରାକ୍-ଇସଲାମିକ ପାରସ୍ୟ ଯାଏଁ ଏହାର ଇତିହାସ ଲମ୍ବିଛି । କେବଳ ଇରାନ ନୁହଁ ବରଂ ଏହାର ଆଖପାଖ ଅଞ୍ଚଳ ଯଥା ଆଜେରବୈଜାନ, ତାଜିକିସ୍ତାନ, ଉଜବେକିସ୍ତାନ, କିର୍ଗୀଜସ୍ତାନ, ଆଫଗାନିସ୍ତାନ ଆଦିରେ ମଧ୍ୟ ଏହା ବେଶ୍ ପ୍ରଚଳିତ । ଏହାର ଅନ୍ୟ ନାମ ଗୁଡ଼ିକ ହେଲା: ସମନକ୍  ପାର୍ସୀ:  , ସୁମାଲକ୍/ ସୁମାଲ୍ୟକ୍; ଆଜେରବୈଜାନୀ: ; ତାଜିକ: ; ଉଜବେକ:    ; କିରଗୀଜ: [   ]  ଆଦି । ପ୍ରତ୍ୟେକ ଦେଶରେ ସମନୁକୁ ନେଇ ନିଜ ନିଜର ପ୍ରଥା ରହିଛି । ପ୍ରସ୍ତୁତି ଯେହେତୁ ଏହି ମିଠା ଲାଗି ଚିନି ଆଦୌ ବ୍ୟବହାର କରାଯାଏନାହିଁ ତେଣୁ ଏହାର ମିଠାପଣ ଲାଗି ଅଙ୍କୁରୋଦ୍‌ଗମ ବେଳେ ଗହମରେ ସୃଷ୍ଟି ହେଉଥିବା ଶର୍କରା ଦାୟୀ । ଅଙ୍କୁରୋଦ୍‌ଗମ ଲାଗି ଗହମକୁ ବତୁରେଇ କିଛିଦିନ ରଖିବାକୁ ହୁଏ ଏଣୁ ପୁରା ପ୍ରସ୍ତୁତି ପ୍ରକ୍ରିୟା ଲାଗି ସପ୍ତାହେ ଯାଏଁ ସମୟ ଲାଗିପାରେ । ବତୁରା ଗହମ ଗଜା ହେବାରେ ଦିନେ ଦୁଇ ଦିନ ପରେ ତାକୁ ଭଲ ଭାବେ ବାଟି କନା ଦେଇ ଛାଣିବାକୁ ହୁଏ । ତା ପରେ ଏହାକୁ ଅଳ୍ପ ନିଆଁରେ ରନ୍ଧା ଯାଏ । ପ୍ରାୟତଃ ସମନୁ ତିଆରିରେ କେବଳ ଗହମ ଓ ପାଣି ଛଡା ଆଉ କିଛି ବ୍ୟବହାର ହୁଏନାହିଁ ତେବେ ଆଜିକାଲି ହାଲୁଆକୁ ଶୀଘ୍ର ବହଳିଆ କରିବା ଲାଗି ଏଥିରେ ଅଳ୍ପ କିଛି ମ‍ଇଦା ମିଶାଯାଏ । ମ‍ଇଦା ମିଶାଇଲେ ଯଦିଓ ରାନ୍ଧିବା ଲାଗି ସମୟ କମ ଲାଗେ କିନ୍ତୁ ସମନୁ କମ ମିଠା ଓ ଟିକିଏ ପିତାଳିଆ ହୋ‍ଇଯାଏ । ରନ୍ଧା ସରିଲେ ବାଦାମ, ପିସ୍ତା, ଆଖରୋଟ ଆଦି ଉପରେ ରଖି ସଜାଯାଏ । ପରମ୍ପରା ପାରମ୍ପରିକ ଭାବେ ସମନୁ ଲାଗି ବଟାବଟି ସରିବା ପରେ ଶେଷ ରନ୍ଧା କାର୍ଯ୍ୟ ପ୍ରାୟତଃ ସନ୍ଧ୍ୟାରୁ ଆରମ୍ଭ କରି ସକାଳ ଯାଏଁ ଚାଲେ । ପ୍ରାୟତଃ ଏଥିରେ କେବଳ ମହିଳାମାନେ ଥାଆନ୍ତି । ରାନ୍ଧିବା ଛଡ଼ା ଗପସପ, ହସଖୁସି, ସଙ୍ଗୀତ ଆଉ ଗୀତ ଗାଇବା ମଧ୍ୟ ଚାଲେ । ରନ୍ଧା ସରିଲେ ସକାଳୁ ଗରମ ଗରମ ସମନୁ ସାହି ପଡ଼ିଶା, ପରିବାର ଓ ସାଙ୍ଗସାଥୀରେ ବଣ୍ଟାଯାଏ । ଉଜବେକିସ୍ତାନରେ ମହିଳାମାନେ ବଡ଼ ରନ୍ଧା ହାଣ୍ଡି ଚାରିପଟେ ବେଢ଼ିଯାଇ ଗୀତ ଗାଆନ୍ତି ଓ ଜଣକ ପରେ ଜଣେ ସମନୁକୁ ଧୀରେ ଧୀରେ ଘାଣ୍ଟୁ ଥାଆନ୍ତି । ତାଜିକିସ୍ତାନ ଆଉ ଆଫଗାନିସ୍ତାନରେ ସେମାନେ ଗାଆନ୍ତି:    ଅର୍ଥ: ସମନୁ ଫୁଟୁଛି ଆଉ ଆମେ ତାକୁ ଘାଣ୍ଟୁଛୁ, ଅନ୍ୟମାନେ ଶୋ‍ଇଛନ୍ତି ଆଉ ଆମେମାନେ ଡାଫ୍ ବଜ‍ଉଛୁ  । କିମ୍ବଦନ୍ତୀ ଆଜେରବୈଜାନୀ ଭାଷାରେ ଗୋଟିଏ ପ୍ରବାଦ ଅଛି: ,ଅର୍ଥାତ୍  "ସମାନି, ସମାନି, ପ୍ରତିବର୍ଷ ମୁଁ ଚେଷ୍ଟା କରେ ତୋତେ ବଢ଼େଇବା ଲାଗି"  ଏହା ପ୍ରତିବର୍ଷ ପ୍ରକୃତିର ପୁନରାରମ୍ଭର ପ୍ରତୀକ । ଅକ୍ସଫୋର୍ଡ଼ ସିମ୍ପୋସିୟମ ଅନ ଫୁଡ୍ ଆଣ୍ଡ୍ କ୍ରକେରୀ  (୧୯୮୯)ରେ ଏହା ସ୍ଥାନିତ ହୋ‍ଇଥିଲା  । ସାଂସ୍କୃତିକ ପ୍ରଭାବ ବର୍ତ୍ତମାନ ସମୟରେ ସମନୁ ରନ୍ଧା ପାରିବାରିକ ପ୍ରକ୍ରିୟା ହୋ‍ଇପାରେ । ଗୋଟିଏ ପରିବାରର ଅଲଗା ଅଲଗା ରହୁଥିବା ସଦସ୍ୟମାନେ ମିଳିମିଶି ସମନୁ ରାନ୍ଧନ୍ତି ଓ ଏହି ସମୟରେ କଥାବାର୍ତ୍ତା ଓ ଭାବ ଆଦାନପ୍ରଦାନ କରିପାରନ୍ତି । ହଫ୍ତ-ସିନର ସମନୁ ଏକ ପାରମ୍ପରିକ ଅଂଶ । ହଫ୍ତ-ସିନ ହେଉଛି ପାର୍ସୀ ନବବର୍ଷ ଦିନ ସଜାଯାଉଥିବା ପ୍ରତୀକାତ୍ମକ ବସ୍ତୁର ଏକ ଟେବୁଲ । ହଫ୍ତ ଅର୍ଥ ସାତ ଓ  "ସିନ୍"  ପାର୍ସୀ ବର୍ଣ୍ଣମାଳାର ଗୋଟେ ଅକ୍ଷର: ଏଥିରେ ସାତୋଟି ବସ୍ତୁ ଯାହାର ନାଁ  "ସିନ୍" ରୁ ଆରମ୍ଭ ହୁଏ, ସଜା ଯାଇଥାଏ ।
ଛେନାଗଜା ଛେନା ଓ ଚିନି, ସୁଜି  (ସେମୋଲିନା)ରୁ ତିଆରି ଏକ ଓଡ଼ିଆ ମିଠା  । ଏହା ଛେନା ଓ ଚିନି, ସୁଜିକୁ ମିଶାଇ ଲମ୍ବାଳିଆ ଆକାରର ଗଜା ତିଆରି ତିଆରି କରାଯାଇ ତାହାକୁ ଛଣାହେଲା ପରେ ଚିନିସିରାରେ ରଖାଯାଇ ଖିଆଯାଇଥାଏ । ଭୁବନେଶ୍ୱର ନିକଟରେ ଥିବା ପାହାଳରେ ଭଲ କିସମର ଛେନାଗଜା ମିଳିଥାଏ ।
ଇମିପେନେମ/ସିଲାସ୍ଟାଟିନ  (ଇଂରାଜୀ ଭାଷାରେ / , ବିକ୍ରୟ ନାମ ପ୍ରାଇମାକ୍ସିନ/ ) ଏକ ଆଣ୍ଟିବାୟୋଟିକ   ଯାହା ଅନେକ ଗୁଡ଼ିଏ ଜୀବାଣୁ ସଂକ୍ରମଣର   ଚିକିତ୍ସାରେ ବ୍ୟବ‌ହାର କରାଯାଏ  । ଏହା ଇମିପେନେମ   ଓ ସିଲାସ୍ଟାଟିନ ଔଷଧ ଦ୍ୱୟର ମିଶ୍ରଣରେ ତିଆରି ହୁଏ । ନିର୍ଦ୍ଦିଷ୍ଟ ଭାବରେ ଏହା ନିମୋନିଆ, ସେପ୍ସିସ, ଗଣ୍ଠି ସଂକ୍ରମଣ  , ମୂତ୍ରନଳୀ ସଂକ୍ରମଣ  , ଏଣ୍ଡୋକାର୍ଡ଼ାଇଟିସ   ଉଦର ସଂକ୍ରମଣ  ଇତ୍ୟାଦି ରୋଗରେ ଦିଆଯାଏ । ଏହା ଶିରାଭ୍ୟନ୍ତରରେ   ବା ମାସପେଶୀରେ   ଇଞ୍ଜେକସନ ଆକାରରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା ଓ ଇଞ୍ଜେକସନ ନେବା ସ୍ଥାନରେ କଷ୍ଟ ଇତ୍ୟାଦି ଲକ୍ଷଣ ଦେଖାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ କ୍ଲସ୍ଟ୍ରିଡିଅମ ଡିଫିସିଲ ତରଳ ଝାଡ଼ା   ଆନାଫାଇଲସସି୍ ଭଳି ଆଲର୍ଜି ପ୍ରତିକ୍ରିୟା   ହୋଇପାରେ । ଗର୍ଭାବସ୍ଥରେ ଏହା ଶିଶୁ ପ୍ରତି ନିରାପଦ କି ନୁହେଁ, ସ୍ପଷ୍ଟ ଜଣାଯାଇନାହିଁ । କାର୍ବାପେନେମ   ପରିବାରର ଇମିପେନେମ ଏକ ଔଷଧ ଯାହା ଜୀବ ଆବରଣକୁ   ବାଧା ଦିଏ । ସିଲାସ୍ଟାଟିନ ଔଷଧ ଡିହାଇଡ୍ରୋପେପ୍ଟାଇଜ ୧ର କାର୍ଯ୍ୟକୁ ଅବରୋଧ କରିବାଦ୍ୱାରା ଇମିପେନେମ କ୍ଷୟ ପ୍ରକ୍ରିୟାର ପ୍ରତିରୋଧ ହୁଏ । ସନ ୧୯୮୭ରେ ପ୍ରଥମେ ଇମିପେନେମ/ସିଲାସ୍ଟାଟିନ ଔଷଧର ବିକ୍ରୟ ଆରମ୍ଭ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଦିନ ଡୋଜର କ୍ରୟ ମୂଲ୍ୟ ୧୨.୬୮ରୁ ୬୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଗୋଟିଏ କୋର୍ଷର ମୂଲ୍ୟ ୨୦୦ଡଲାରରୁ ଅଧିକ ଥାଏ ।
ମେସନା  (ଇଂରାଜୀ ଭାଷାରେ , ବିକ୍ରୟ ନାମ ମେସନେକ୍ସ) ଏକ ଔଷଧ ଯାହା ସାଇକ୍ଲୋଫସଫାମାଇଡ ବା ଆଇଫୋସଫାମାଇଡ ଔଷଧ ନେଉଥିବା ଲୋକଙ୍କୁ ଦେଲେ ମୂତ୍ରାଶୟରୁ ରକ୍ତସ୍ରାବ   ହେବା ସଙ୍କଟ କମିଯାଏ  । ଏହା ପାଟିରେ ବା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ମେସନାର ପାର୍ଶ୍ୱ ପ୍ରତିକ୍ରିୟାରେ ସାଧାରଣତଃ ମୁଣ୍ଡବଥା, ବାନ୍ତି, ନିଦ୍ରାଳୁ, ଅରୁଚି, କାଶ, ରାସ ଓ ଗଣ୍ଠି ଯନ୍ତ୍ରଣା ହୋଇପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ଆଲର୍ଜି ପ୍ରତିକ୍ରିୟା   ହୋଇପାରେ । ଗର୍ଭାବସ୍ଥାରେ ଶିଶୁ ପ୍ରତି ନିରାପଦ ଜଣାଯାଉଥିଲେ ମଧ୍ୟ ଏହାର ଉପ‌ଯୁକ୍ତ ଅନୁଶୀଳନ ହୋଇନାହିଁ । ମେସନା ଏକ ଅର୍ଗାନୋସଲଫର ଯୌଗିକ ପଦାର୍ଥ   । ଏହା ସାଇକ୍ଲୋଫସଫାମାଇଡ ଓ ଆଇଫସଫାମାଇଡମାନଙ୍କର ଭଙ୍ଗା ପଦାର୍ଥଗୁଡ଼ିକୁ ବଦଳେଇ ଅଳ୍ପ ବିଷାକ୍ତ କରିଦିଏ । ଡାକ୍ତରୀ ବ୍ୟବ‌ହାର ନିମନ୍ତେ ସନ ୧୯୮୮ରେ ମେସନା ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୪୦୦ ମି:ଗ୍ରା ଭାଏଲର କ୍ରୟ ମୂଲ୍ୟ ୩.୫୦ ଆମେରିକୀୟ ଡଲାର । ଇଂଲଣ୍ଡରେ ଏହାର ମୂଲ୍ୟ ପ୍ରାୟ ୩.୯୫ ପାଉଣ୍ଡ ।
ଗଙ୍ଗା ଦେବୀ  (ଗଙ୍ଗାମ୍ବିକା ଭାବରେ ମଧ୍ୟ ଜଣାଶୁଣା) ଚତୁର୍ଦ୍ଦଶ ଶତାବ୍ଦୀର ରାଜକୁମାରୀ ତଥା ବର୍ତ୍ତମାନ ଭାରତର ବିଜୟନଗର ସାମ୍ରାଜ୍ୟର ସଂସ୍କୃତ ଭାଷା କବି ଥିଲେ  । ଜୀବନ ଏବଂ କାର୍ଯ୍ୟ ଗଙ୍ଗା ଦେବୀ ବିଜୟନଗରର ରାଜା ବୁକ୍କା ରାୟ ପ୍ରଥମ  (ଖ୍ରୀ:୧୩୬୦-୧୩୭୦)ଙ୍କ ପୁତ୍ର କୁମାର କମ୍ପାନାଙ୍କ ପତ୍ନୀ ଥିଲେ  । ଗଙ୍ଗା ଦେବୀ କବିତା ଆକାରରେ ମଦୁରାଇରେ ମୁସଲମାନମାନଙ୍କ ଉପରେ ତାଙ୍କ ସ୍ୱାମୀଙ୍କ ବିଜୟର କାହାଣୀ ଲେଖିଥିଲେ । ନଅ ଅଧ୍ୟାୟ କବିତାର ଶୀର୍ଷକ ଥିଲା ମଧୁର ବିଜୟମ, ଯାହାକୁ ବୀରାକମ୍ପାରାୟ ଚରିତ୍ରମ ମଧ୍ୟ କୁହାଯାଏ । ଚୁକ୍ତିପତ୍ର ଗୁଡିକର ଆବିଷ୍କାର ପରେ ଶ୍ରୀରଙ୍ଗାମର ଶ୍ରୀକୃଷ୍ଣମାଚାର୍ଯ୍ୟଙ୍କଦ୍ୱାରା ଏକ ତାମିଲ ସଂସ୍କରଣ ପ୍ରକାଶିତ ହୋଇଥିଲା ଏବଂ ପରେ ଅନ୍ନାମଲାଇ ବିଶ୍ୱବିଦ୍ୟାଳୟ ୧୯୫୦ ମସିହାରେ ଏକ ଇଂରାଜୀ ଅନୁବାଦ ପ୍ରକାଶ କରିଥିଲା । ଲେଖିବା ବ୍ୟତୀତ, ସେ ତାଙ୍କ ସ୍ୱାମୀଙ୍କ ସହିତ ଯୁଦ୍ଧରେ ଯୁଦ୍ଧ କରିଥିଲେ ଏବଂ ଅନ୍ୟ ମହିଳାମାନଙ୍କୁ ପ୍ରେରଣା ଦେଇଥିଲେ । ସେ ଜଣେ ତେଲୁଗୁ ରାଜକୁମାରୀ ଥିଲେ । ମଧୁର ବିଜୟମ ଆରମ୍ଭରେ, ଗଙ୍ଗାଦେବୀ ତେଲୁଗୁ ଭାଷାଭାଷୀ ଅଞ୍ଚଳର ଅନେକ ସଂସ୍କୃତ କବିଙ୍କୁ ଉତ୍ସାହିତ କରିଥିଲେ । ଏହା ତାଙ୍କ ତେଲୁଗୁ ପୈତୃକତାର ଏକ ଦୃଢ ପ୍ରମାଣ ବୋଲି ବିବେଚନା କରାଯାଏ । ପ୍ରଭାବ ସଲମାନ ରୁଶଦୀଙ୍କ ଉପନ୍ୟାସ ବିଜୟ ସହରର ନାୟକ ପମ୍ପା କମ୍ପାନାଙ୍କ ପାଇଁ ଗଙ୍ଗା ଦେବୀ ଜଣେ ପ୍ରମୁଖ ପ୍ରେରଣା ଦାୟକ ଥିଲେ ।
ଫେକ୍ସୋଫେନାଡାଇନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଆଲେଗ୍ରା, ହେଉଛି ଏକ ଆଣ୍ଟିହିଷ୍ଟାମିନ ଔଷଧ ହେ ଫିଭର ଏବଂ ଅର୍ଟିକାରିଆ ଭଳି ଆଲର୍ଜି ଲକ୍ଷଣମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  ଏହା ପାଟିରେଦ୍ୱାରା ନିଆଯାଏ  ପ୍ରଭାବ ସାଧାରଣତ ୩ ଘଣ୍ଟା ମଧ୍ୟରେ ଆରମ୍ଭ ହୁଏ ଏବଂ ପ୍ରାୟ ୧୨ ଘଣ୍ଟା ପର୍ଯ୍ୟନ୍ତ ରହିଥାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ମୁଣ୍ଡବିନ୍ଧା, ବାନ୍ତି, ଏବଂ ମୁଣ୍ଡ ବୁଲାଇବା ହୋଇପାରେ  ପ୍ରଥମ ଜେନେରେସନର ଆଣ୍ଟିହାଇଷ୍ଟାମାଇନ୍ ଅପେକ୍ଷା ଏଥିରେ କମ ନିଦ୍ରା ହୁଏ  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଅନ୍ତର୍ଭୁକ୍ତ ହୋଇପାରେ  ଏହା ଦ୍ୱିତୀୟ ପିଢ଼ୀର ଆଣ୍ଟିହିଷ୍ଟିମିନ ଭାବରେ ଶ୍ରେଣୀଭୁକତ ହୋଇଛି ଏବଂ ଏକ ଚୟନକାରୀ ଏଚ୧-ବ୍ଲକର  ( 1- ବ୍ଲକର୍) ଭାବରେ କାର୍ଯ୍ୟ କରେ  ଫେକ୍ସୋଫେନାଡାଇନ ୧୯୭୯ ମସିହାରେ ପେଟେଣ୍ଟ୍ ହୋଇଥିଲା ଏବଂ ୧୯୯୬ ମସିହାରେ ଡାକ୍ତରୀ ବ୍ୟବହାରରେ ଆସିଥିଲା  ୨୦୧୧ଠାରୁ ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ ହେଲା ।  ଯୁକ୍ତରାଜ୍ୟରେ ୩୦ ଟାବଲେଟକୁ ପ୍ରାୟ ୨ ପାଉଣ୍ଡ ଖର୍ଚ୍ଚ କରୁଥିବାବେଳେ ୨୦୨୦ ମସିହାରେ ଆମେରିକାରେ ଏହି ରାଶି ପ୍ରାୟ ୯ ଡଲାର ଥିଲା । ୨୦୧୭ ମସିହାରେ ଏହା ୨୪୫ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା ଯାହା ଏକ ଲକ୍ଷରୁ ଅଧିକ ପ୍ରେସକ୍ରିପସନ୍ ଥିଲା
କବାଟ କିମ୍ବା ବାକ୍ସ ପରି ଜିନିଷକୁ ବନ୍ଦ ରଖିବା ପାଇଁ ତାଲା ବ୍ୟବହୃତ ହୁଏ । ତାଲାକୁ ଚାବି, ଇଲେକ୍ଟ୍ରୋନିକ୍‌ କାର୍ଡ୍‌ କିମ୍ବା ଗୁପ୍ତ କୋଡ଼୍‌ଦ୍ୱାରା ଖୋଲାଯାଇପାରେ । କୌଣସି ବସ୍ତୁକୁ ସୁରକ୍ଷିତ ରଖିବାରେ ତାଲାର ଭୂମିକା ଗୁରୁତ୍ୱପୂର୍ଣ । ତାଲା ପ୍ରଣାଳୀର ପ୍ରକାର ଚାବିତାଲା କେବଳ ଚାବି ସାହାଯ୍ୟରେ ଖୋଲିଥାଏ । ଏପରି ତାଲା ଖୋଲିବା ପାଇଁ ଚାବି ପୁରାଇ ମୋଡ଼ିବାକୁ ପଡ଼େ । କବାଟ ଓ ବାକ୍ସରେ ଏପରି ତାଲା ବ୍ୟବହୃତ ହୁଏ । ଏହିପରି ତାଲାକୁ ବିଶେଷ ଯନ୍ତ୍ରଦ୍ୱାରା ଖୋଲାଯାଇପାରିବ । ସଂଖ୍ୟାତାଲାରେ ଗୋଟିଏ ଖୋଲିବା ଦଣ୍ଡ ଓ କିଛି ସଂଖ୍ୟା ଥାଏ । ସଂଖ୍ୟାଗୁଡ଼ିକୁ ଠିକ୍‌ ଭାବରେ ସଜାଇଲେ ତାଲା ଖୋଲିଥାଏ । ଏହାକୁ କମ୍ବିନେସନ୍‌ କୁହାଯାଏ । ପଇସା ଥାକ ଓ ସାଇକଲରେ ଏପରି ତାଲା ବ୍ୟବହାର ହୋଇଥାଏ । ଇଲେକ୍ଟ୍ରୋନିକ୍‌ ତାଲା କମ୍ପ୍ୟୁଟରରୁ ସନ୍ଦେଶ ପାଇଲେ ହିଁ ଖୋଲେ । ଏହି ସନ୍ଦେଶ ଗୋଟିଏ କମ୍ପ୍ୟୁଟର ଚିପ୍‌ରେ ସଂରକ୍ଷିତ ରଖାଯାଏ । କିମ୍ବା କୌଣସି ଲୋକର ଆଙ୍ଗୁଠିଚିହ୍ନ ବା ଆଖିକୁ ଦେଖି ଏହି ସନ୍ଦେଶ ତିଆରି କରାଯାଏ । ସମୟତାଲା ବ୍ୟାଙ୍କରେ ବ୍ୟବହୃତ ହୁଏ । ନିର୍ଦ୍ଧାରିତ ସମୟ ପୂର୍ବରୁ ଏହାକୁ ଖୋଲାଯାଇ ପାରେନା । ବ୍ୟାଙ୍କ ବନ୍ଦ ହେବା ପରେ ଏହା ଚୋରି ଆଶଙ୍କାକୁ ଏଡ଼ାଏ । ତାଲାର ପ୍ରକାର କୋଲପ ହେଉଛି ଅତି ସାଧାରଣ ଭାବେ ବ୍ୟବହୃତ ତାଲା । ଏଗୁଡ଼ିକ ଚାବିଦ୍ୱାରା ଖୋଲେ । ଏପରି ତାଲାକୁ ଭାଙ୍ଗିବାର ସହଜ ଉପାୟ ହେଉଛି ଲମ୍ବା କଇଞ୍ଚିରେ କାଟିବା । ପିନ୍‌ ଟମ୍ବଲର୍‌ ତାଲା କବାଟରେ ବ୍ୟବହୃତ ହୁଏ । ଲିନସ୍‌ ୟେଲ୍‌ ଜୁନିଅର ଏହାକୁ ୧୮୬୦ରେ ଉଦ୍ଭାବନ କରିଥିଲେ । ଡେଡ୍‌ବୋଲ୍ଟ ତାଲାର ସିଲିଣ୍ଡରକୁ ନ ବୁଲାଇ ଖୋଲି ହୁଏ ନାହିଁ । ବସନ୍ତ କୁଣ୍ଡଳୀ ତାଲା । ଏହିପରି ତାଲା ଥିବା କବାଟକୁ ଟାଣିଦେଲେ ବନ୍ଦ ହୋଇଯାଏ । ଏହା ଡେଡ୍‌ବୋଲ୍ଟ ପରି ସୁରକ୍ଷିତ ନହେଲେ ମଧ୍ୟ ସହଜ । ସୁରକ୍ଷା କିଛି ତୁଳନୀୟ ବିଷୟକୁ ଛାଡ଼ିଦେଲେ, କୌଣସି ତାଲା ସମ୍ପୂର୍ଣ୍ଣ ସୁରକ୍ଷିତ ନୁହେଁ । ତାଲାକୁ ବାହ୍ୟ ବଳ କିମ୍ବା ବିଶେଷ ଯନ୍ତ୍ରଦ୍ୱାରା ଖୋଲା ଯାଇପାରିବ । ଅତି ସାଧାରଣ ଭାବେ ବ୍ୟବହୃତ ବାହ୍ୟ ବଳ କାରକ ହେଉଛି ଜିମି । ପଞ୍ଜୀକୃତ ତାଲା ଖୋଲାଳୀ ହୋଇନଥିଲେ ତାଲା ଖୋଲିବା ହତିଆର ସାଙ୍ଗରେ ନେବା ଅନେକ ଦେଶରେ ବେଆଇନ ବିଚାର କରାଯାଏ ।
ଲେଭୋମିଲନାସିପ୍ରାନ, ଏକ ବେପାର ନାମ ଫେଟଜିମା, ହେଉଛି ଏକ ଔଷଧ ଯାହା ଅବସାଦବିରୋଧୀ ବା ଆଣ୍ଟିଡେପ୍ରେସାଣ୍ଟ ଭାବରେ ପ୍ରମୁଖ ଅବସାଦ ବେମାରୀ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଫାଇବ୍ରୋମିଆଲଜିଆ ରୋଗ ନିମନ୍ତ ମିଲନାସିପ୍ରାନ ଦିଆଯାଏ କିନ୍ତୁ ଲେଭୋମିଲନାସିପ୍ରାନ ପାଇଁ ଅନୁମୋଦିତ ହୋଇନଥାଏ ଯଦିଓ ଏହି ଦୁଇ ଔଷଧ ଏକାପରି ଅଟନ୍ତି । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, କୋଷ୍ଠକାଠିନ୍ୟ, ବର୍ଦ୍ଧିତ ଝାଳ ବୋହିବା, ଯୌନ‌କ୍ରିୟା ଅସୁବିଧା ଏବଂ ହୃତ୍‌କମ୍ପ ବା ଦୃତ ହୃତ୍‌ସ୍ପନ୍ଦନ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ୨୫ ବର୍ଷରୁ କମ୍ ବୟସରେ ଆତ୍ମହତ୍ୟା ପ୍ରବଣତା, ସେରୋଟୋନିନ ସିଣ୍ଡ୍ରୋମ, ଉଚ୍ଚ ରକ୍ତଚାପ, ରକ୍ତସ୍ରାବ, ମାନିଆ ଏବଂ ମୂତ୍ର ଧାରଣ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ସେରୋଟୋନିନ୍-ନରେଏପିନେଫ୍ରାଇନ ରିଅପଟେକ୍ ଇନହିବିଟର   ଏବଂ ମିଲନାସିପ୍ରାନର ଏକ ଏନଆନସିଓମର । ୨୦୧୩ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୫ରେ କାନାଡାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଲେଭୋମିଲନାସିପ୍ରାନ ଅନୁମୋଦିତ ହୋଇଥିଲା । ୨୦୧୬ରେ ଅଷ୍ଟ୍ରେଲିଆରେ ଅନୁମୋଦନ ପ୍ରତ୍ୟାଖ୍ୟାନ କରାଯାଇଥିଲା ଏବଂ ୟୁରୋପରେ ଆଦୌ ଆବେଦନ କରାଯାଇ ନାହିଁ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହି ଔଷଧ ପିଛା ମାସକୁ ପ୍ରାୟ ୪୩୦ ଡଲାର ଖର୍ଚ୍ଚ ହେଉଥିଲା ।
ସୁଆଙ୍ଗ ଓଡ଼ିଶାର ଏକ ପାରମ୍ପରିକ ଲୋକନାଟ । ପର୍ବପର୍ବାଣିରେ ଲୋକମାନେ ବିଭିନ୍ନ ଦେବାଦେବୀଙ୍କ ଭାବରେ ସାଜ ହୋଇ ଉତ୍ସବ ପାଳନରେ ଭାଗ ନିଅନ୍ତି । ଉଦାହରଣସ୍ୱରୂପ ରାମ, ଲକ୍ଷ୍ମଣ, ପର୍ଶୁରାମ, ରାବଣ, ହନୁମାନ, ମହାଦେବ, ରାଧାକୃଷ୍ଣ, ଯୋଗୀ, ରାକ୍ଷସ ଆଦି ଚରିତ୍ରକୁ ନେଇ ଲୋକେ ବେଶ ଧରିଥାନ୍ତି । ଏହା ସଙ୍ଗେ ସଙ୍ଗେ ସେମାନେ ନୃତ୍ୟଗୀତ ମଧ୍ୟ ପରିବେଷଣ କରିଥାଆନ୍ତି । ଏହି ଚରିତ୍ରମାନଙ୍କ ନାଟକୁ  'ସୁଆଙ୍ଗ'  କୁହାଯାଏ । ପୁରାତନ କାଳରେ କେବଳ ଦେବାଦେବୀଙ୍କ ଚରିତ୍ର ସୁଆଙ୍ଗରେ ଅଂଶଗ୍ରହଣ କରୁଥିଲେ, କିନ୍ତୁ ଆଧୁନିକ ଯୁଗ ସହ ଆଜିକାଲି ସୁଆଙ୍ଗରେ ପଶୁପକ୍ଷୀ, ବୁଢ଼ାବର, କଣାବର ଆଦି ହାସ୍ୟରସାତ୍ମକ ଚରିତ୍ର ମଧ୍ୟ ମିଶୁଛନ୍ତି । ଇତିହାସ ନାମକରଣ  'ସୁଆଙ୍ଗ'  ଶବ୍ଦଟି ଥଟ୍ଟା ବା ପରିହାସ ଅର୍ଥରେ ବ୍ୟବହାର କରାଯାଏ । ଏହି ଦୃଷ୍ଟିରୁ ନିରୀକ୍ଷଣ କଲେ କୌତୂହଳପ୍ରଦ କୌଣସି ଏକ ଅଭିନୟ ବା ନାଟକୁ ସୁଆଙ୍ଗ ନାମରେ ନାମିତ କରାଯାଏ । ଏହି ଶବ୍ଦଟି ସଂସ୍କୃତ  'ସ୍ୱାଙ୍ଗ' ରୁ ଆସିଅଛି, ଯାହାର ଅର୍ଥ  'ଉତ୍ତମ ପୁରୁଷ'  । ଗବେଷକଙ୍କ ଅନୁସାରେ କାଳିଦାସଙ୍କ ମାଳବିକାଗ୍ନିମିତ୍ରର ଧାଡ଼ି  'ସ୍ୱାଙ୍ଗ ସୌଷ୍ଠବାଭିନୟ' , ଅର୍ଥାତ୍ ନାଟକୀୟ ଅଭିନୟ ଓ ନୃତ୍ୟରୁ ଏହି ଶବ୍ଦର ଉତ୍ପତ୍ତି ହୋଇଛି । ଏହାକୁ ହିନ୍ଦୀରେ ସ୍ୱାଙ୍ଗ୍, ବଙ୍ଗାଳୀରଏ ସୟାଙ୍ଗ୍ ଓ ମଣିପୁରୀରେ ସୁମାଙ୍ଗ କୁହାଯାଏ । ପରମ୍ପରା ସୁଆଙ୍ଗ ପରମ୍ପରା କେତେ ବର୍ଷ ପୁରୁଣା ସଠିକ ଭାବେ ନିରୂପଣ ନ କରାଯାଇଥିଲେ ମଧ୍ୟ ଏହା ଅତ୍ୟନ୍ତ ପୁରାତନ ହେବାର ସଙ୍କେତ ରହିଛି । ପୂର୍ବକାଳର ସୁଆଙ୍ଗ ରଚନାଗୁଡ଼ିକରେ ବିଭାଗୀକରଣ ଆଦୌ ନାହିଁ । ଏଥିରେ ଚରିତ୍ରମାନେ ଗୀତ ମାଧ୍ୟମରେ ବାର୍ତ୍ତାଳାପ କରିଥାଆନ୍ତି ଓ ସମ୍ପୂର୍ଣ୍ଣ କାହାଣୀଟି ଗୀତ ମାଧ୍ୟମରେ କୁହାଯାଏ । ଏହି ସୁଆଙ୍ଗ ରଚନାସବୁ ଆଗକାଳରେ ନାଟକ ନିମନ୍ତେ ଲିଖିତ ହୋଇଥିଲା ନା କେବଳ ଗାୟନ ନିମିତ୍ତ ଲିଖିତ ହୋଇଥିଲା ଏହା ନିର୍ଦ୍ଦିଷ୍ଟ ଭାବେ କହିବା କଷ୍ଟକର । ପରବର୍ତ୍ତୀ କାଳରେ ସୁଆଙ୍ଗରେ ଯାତ୍ରା ଆଦି ଅନ୍ୟାନ୍ୟ କଳାରୁ ନାଟକୀୟତା ପ୍ରବେଶ କଲା । ଏହା ସତ୍ତ୍ୱେ ମଧ୍ୟ ରଚୟିତାମାନେ ପୁରାତନ ସ୍ୱରର ବ୍ୟବହାର ପ୍ରତି ଯତ୍ନବାନ ଥିଲେ । ଲୀଳା ଶୈଳୀର ନାଟକ ପରେ ପରେ ସୁଆଙ୍ଗର ବିକାଶ ଘଟିଥିବା ଅନୁମିତ । ଲୀଳାଗୁଡ଼ିକ କେବଳ ରାମାୟଣ ମହାଭାରତ ଆଦିକୁ ନେଇ ଅନୁଷ୍ଠିତ ହେଉଥିଲା । ଏଣୁ ରାମଲୀଳା, କୃଷ୍ଣଲୀଳା ଆଦି ପ୍ରଧାନ ହୋଇ ରହିଥିଲା । ସୁଆଙ୍ଗ ଶୈଳୀରେ ପୌରାଣିକ ଗାଥା ସଙ୍ଗେ ସଙ୍ଗେ ଲୋକଗାଥା ମଧ୍ୟ ସ୍ଥାନ ପାଇଲା । ଲୀଳାରେ ଅଭିନେତାମାନେ ନିଜେ ଗୀତ ବୋଲନ୍ତି ନାହିଁ କିନ୍ତୁ ସୁଆଙ୍ଗ କଳାକାରମାନେ ଅଭିନୟ ସଙ୍ଗେ ସଙ୍ଗେ ନିଜେ ନିଜ ଚରିତ୍ରର ଗୀତ ବୋଲିଥାନ୍ତି ବୋଲି କେତେକ ଗବେଷକଙ୍କ ମତ ରହିଛି । କିନ୍ତୁ ପଞ୍ଚଦଶ ଶତାବ୍ଦୀରେ ଲିଖିତ ତିନିଗୋଟି ପୁରାତନ ସୁଆଙ୍ଗ ଛଡ଼ା ଊନବିଂଶ ଶତାବ୍ଦୀ ଯାଏଁ ଆଉ ବେଶୀ କିଛି ସୁଆଙ୍ଗ ରଚନା ମିଳେ ନାହିଁ । କିନ୍ତୁ ଷୋଡ଼ଶ ଶତାବ୍ଦୀରୁ ନେଇ ବିଂଶ ଶତାବ୍ଦୀ ଯାଏଁ ଲୀଳା ଜାତୀୟ ରଚନା ଯଥେଷ୍ଟ ରହିଛି । ଏହାକୁ ନେଇ କୁହାଯାଏ ଯେ ଲୀଳା ରଚନାର ବାହୁଲ୍ୟ ଯୋଗୁଁ ସୁଆଙ୍ଗ ଅନେକ ସମୟ ପରେ ଯାଇ ଲୋକଙ୍କ ମଧ୍ୟରେ ନିଜ ପୁରାତନ ପ୍ରସିଦ୍ଧି ପୁନର୍ଲାଭ କରିପାରିଲା । ଅନ୍ୟ ଗବେଷକଙ୍କ ମତରେ ସୁଆଙ୍ଗ ଲୀଳାଠାରୁ ମଧ୍ୟ ପ୍ରାଚୀନ । ପଞ୍ଚଦଶ ଶତାବ୍ଦୀର ସୁଆଙ୍ଗ ରଚନା ଉଦାହରଣ ରହିଥିବାରୁ ଏହି ଯୁକ୍ତି ବଳିଷ୍ଠ ହୁଏ । କିନ୍ତୁ ପରବର୍ତ୍ତୀ ଚାରି ଶତାବ୍ଦୀ ଧରି କଣ ପାଇଁ ବେଶୀ କିଛି ସୁଆଙ୍ଗ ରଚନା ଦେଖିବାକୁ ମିଳେ ନାହିଁ ତାହା ଆଲୋଚନାର ବିଷୟ । ବଞ୍ଚିଥିବା ଲୋକକଳାରେ ଏହିପରି ବିରାଟ ଫାଙ୍କ ରହିବା ସମ୍ଭବପର ମନେ ହୁଏ ନାହିଁ । ଏଣୁ ସୁଆଙ୍ଗର ବର୍ତ୍ତମାନ ରୂପ ଯେ ଊନବିଂଶ ଶତାବ୍ଦୀରେ ହିଁ ପୁନର୍ଗଠିତ ହୋଇଛି ଏହା ଅଧିକ ବିଶ୍ୱସନୀୟ । ରଚନା ପୁରାତନ ସୁଆଙ୍ଗ ରଚନା ପଞ୍ଚଦଶ ଶତାବ୍ଦୀର ଦୁଇଗୋଟି ସୁଆଙ୍ଗ ଓଡ଼ିଶାରେ ବହୁ ପ୍ରସିଦ୍ଧ ହୋଇଛି । ଏ ଦୁଇଟି ହେଲା ବିପ୍ର ନୀଳାମ୍ବରଙ୍କ ଦେଉଳତୋଳା ସୁଆଙ୍ଗ ଓ ବଳରାମ ଦାସଙ୍କ ଲକ୍ଷ୍ମୀପୁରାଣ ସୁଆଙ୍ଗ । ଭୀମା ଧୀବରଙ୍କଦ୍ୱାରା ରଚିତ କପଟପାଶା ସୁଆଙ୍ଗରେ ମହାଭାରତର ପଶାଖେଳ ଓ ଦ୍ରୌପଦୀ ବସ୍ତ୍ରହରଣ ବର୍ଣ୍ଣିତ ହୋଇଛି । ପ୍ରଥମ ଦୁଇଟି ସୁଆଙ୍ଗ ଚକୁଳିଆ ପଣ୍ଡା ଓ ନାଥ ଯୋଗୀମାନେ ବୋଲୁଥିବାବେଳେ ତୃତୀୟଟି ପଟୁଆ ନୃତ୍ୟଶିଳ୍ପୀମାନେ ପରମ୍ପରାଗତ ଭାବେ ବୋଲିଥାନ୍ତି । ଦେଉଳତୋଳା ସୁଆଙ୍ଗ ଦେଉଳତୋଳା ସୁଆଙ୍ଗରେ ପୁରୀ ବଡ଼ଦେଉଳ ନିର୍ମାଣର କାହାଣୀ ଲେଖାଯାଇଛି । ଲକ୍ଷ୍ମୀପୁରାଣ ସୁଆଙ୍ଗ ବଳରାମ ଦାସଙ୍କ ରଚିତ ଏହି ସୁଆଙ୍ଗଟିଏ ଏଯାବତ ଓଡ଼ିଶାରେ ପ୍ରଚଳିତ । ମାର୍ଗଶୀର ମାସ ଗୁରୁବାରରେ ଲକ୍ଷ୍ମୀପୂଜା ଅନୁଷ୍ଠିତ ହେବା ପ୍ରଥା ଏହି ସୁଆଙ୍ଗରୁ ହିଁ ଆସିଛି ।
ଉମାକାନ୍ତ ସାମନ୍ତରାୟ  (ଜନ୍ମ: ୧୭ ମଇ ୧୯୬୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସତ୍ୟବାଦୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଉମାକାନ୍ତ ସାମନ୍ତରାୟ ୧୯୬୯ ମସିହାର ମଇ ୧୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁରଥ ସାମନ୍ତରାୟ ଓ ପତ୍ନୀଙ୍କ ନାମ ସୁଭ୍ରାନ୍ତି ସାମନ୍ତରାୟ । ରାଜନୈତିକ ଜୀବନ ଉମାକାନ୍ତ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି ।
ଗ୍ରେସ ବାନୁ ଜଣେ ଦଳିତ ଏବଂ ହିଞ୍ଜଡ଼ା କର୍ମୀ । ସେ ତାମିଲନାଡ଼ୁ ରାଜ୍ୟର ଏକ ଇଞ୍ଜିନିୟରିଂ କଲେଜରେ ଭର୍ତ୍ତି ହୋଇଥିବା ପ୍ରଥମ ହିଞ୍ଜଡ଼ା ବ୍ୟକ୍ତି ଥିଲେ । ୨୦୧୪ ବେଳକୁ ସେ ଶ୍ରୀ କୃଷ୍ଣ କଲେଜ ଅଫ ଇଞ୍ଜିନିୟରିଂରେ ଅଧ୍ୟୟନ ବନ୍ଦ କରିଦେଲେ । ସେ ତାମିଲନାଡ଼ୁର ତୁତୁକୁଡ଼ି ଜିଲ୍ଲାରେ ବାସକରନ୍ତି । ପ୍ରାରମ୍ଭିକ ଜୀବନ ବାନୁ ତାମିଲନାଡ଼ୁର ତୁତିକୋରିନ ଜିଲ୍ଲାରେ ଜନ୍ମ ଓ ବଡ଼ହୋଇଥିଲେ । ଜଣେ ଦଳିତ ଭାବେ ସେ ନିଜ ସ୍କୁଲପଢ଼ା ବେଳେ ତାଙ୍କୁ ନିୟମିତ ସମୟକାଳ ସକାଳ ୯:୩୦ରୁ ଅପରାହ୍ଣ ୪ଟା ପର୍ଯ୍ୟନ୍ତ ଯୋଗ ଦେବା ପାଇଁ ଅନୁମତି ମିଳୁନଥିଲା ବୋଲି ସେ କହନ୍ତି । ବିଦ୍ୟାଳୟ ତାଙ୍କୁ ଅନ୍ୟ ସମସ୍ତ ଛାତ୍ରମାନେ ଆସିବା ପରେ ଏବଂ ବସବାସ କରିବା ପରେ ତାଙ୍କୁ ସକାଳ ୧୦ଟାରେ ଏବଂ ଅନ୍ୟମାନେ ସାରିବା ପୂର୍ବରୁ ଅପରାହ୍ଣ ୩:୩୦ରେ ଚାଲିଯିବାକୁ ରାଜି ହେବା ପାଇଁ କହିଥିବା ସେ ପ୍ରକାଶ କରିଥିଲେ । ଯଦି ଅନ୍ୟ ଛାତ୍ରମାନେ ତାଙ୍କ ସହ କଥାବାର୍ତ୍ତା କରନ୍ତି ତେବେ ସେମାନଙ୍କୁ ଦଣ୍ଡ ଦିଆଯିବ ବୋଲି ସେମାନଙ୍କୁ କୁହାଯାଇଥିଲା । ତାଙ୍କ ଜାତି ଏବଂ ଲିଙ୍ଗ ପରିଚୟ ଉପରେ ଆଧାରିତ ଏହି ପ୍ରକାରର ଛୁଆଁଅଛୁଆଁ ଅବସ୍ଥା ତାଙ୍କୁ ଆତ୍ମହତ୍ୟା କରିବାକୁ ବାଧ୍ୟ କରିଥିଲା ଏବଂ ବିଦ୍ୟାଳୟ ଛାଡ଼ିବାକୁ ବାଧ୍ୟକରିଥିଲା । ବାନୁ ନିଜ ପରିବାରକୁ ତାଙ୍କ ଲିଙ୍ଗ ପରିଚୟ ବିଷୟରେ କହିବା ପରେ ସେମାନେ ତାଙ୍କୁ ୨୦୦୮ରେ ପ୍ରତ୍ୟାଖ୍ୟାନ କରିଥିଲେ । ଆର୍ଥିକ ଅସୁବିଧା ତଥା ସହପାଠୀ ଏବଂ ଶିକ୍ଷକମାନଙ୍କଠାରୁ ଭେଦଭାବ ସତ୍ତ୍ୱେ ବାନୁ କମ୍ପ୍ୟୁଟର ଇଞ୍ଜିନିୟରିଂରେ ଡିପ୍ଲୋମା ଗ୍ରହଣ କରିଥିଲେ । ସମଗ୍ର ତାମିଲନାଡ଼ୁରେ ଏକ ଇଞ୍ଜିନିୟରିଂ କଲେଜରେ ପଞ୍ଜିକରଣ କରିଥିବା ସେ ପ୍ରଥମ ହିଞ୍ଜଡ଼ା ବ୍ୟକ୍ତି ଥିଲେ । ପରିବାରଠାରୁ କୌଣସି ସମର୍ଥନ ନ ପାଇ ବାନୁ କଲେଜରେ ପଢ଼ିବା ପାଇଁ ଆର୍ଥିକ ସଂଘର୍ଷ କରିଥିଲେ । ସାହାଯ୍ୟ ପାଇଁ ଏକ ଅନୁରୋଧ କରିବା ପରେ ଜଣେ ସ୍ଥାନୀୟ ବ୍ୟବସାୟୀ ପାଠ୍ୟକ୍ରମ ସମ୍ପୂର୍ଣ୍ଣ କରିବା ପାଇଁ ତାଙ୍କ ପାଇଁ ପାଣ୍ଠି ସଂଗ୍ରହ କରିବା ପାଇଁ ଏକ ଅନଲାଇନ ଅଭିଯାନ ଆରମ୍ଭ କରିଥିଲେ । ତାଙ୍କର ପାଳିତ ଝିଅ ତାରିକା ବାନୁ ମଧ୍ୟ ଭାରତରେ ଜଣେ ହିଞ୍ଜଡ଼ା ବ୍ୟକ୍ତି ଭାବେ ମାଧ୍ୟମିକ ଶିକ୍ଷାରେ ଯୋଗଦାନ କରିବାରେ ପ୍ରଥମ ବ୍ୟକ୍ତି । ବୃତ୍ତିଗତ ଜୀବନ ସମ୍ମାନ  (୯୫%) ସହିତ ଡିପ୍ଲୋମା ଶେଷକରିବା ପରେ ଏକ କ୍ୟାମ୍ପସ ସାକ୍ଷାତକାରରେ ଉତ୍କୃଷ୍ଟତା ଭିତ୍ତିରେ ବାନୁଙ୍କୁ ଏକ ସଫ୍ଟୱେର କମ୍ପାନିରେ କାମ କରିବା ପାଇଁ ବଛାଯାଇଥିଲା  । ଆରୋପିତ ଭେଦଭାବ କାରଣରୁ ଛାଡ଼ିବା ପର୍ଯ୍ୟନ୍ତ ସେ ଜଣେ ପ୍ରୋଗ୍ରାମର ଭାବରେ ସେଠାରେ କାମ କରିଥିଲେ । ଆନ୍ନା ବିଶ୍ୱବିଦ୍ୟାଳୟ ହିଞ୍ଜଡ଼ା ଛାତ୍ରଛାତ୍ରୀମାନଙ୍କୁ ଗ୍ରହଣ କରନ୍ତି କି ନାହିଁ ଜାଣିବା ପାଇଁ ସେ ସୂଚନା ଅଧିକାର  (ଆରଟିଆଇ) ଦାଖଲ କରିଥିଲେ  । ସେମାନେ ନ ଗ୍ରହଣ ହେଉନଥିବା ଜାଣିବା ପରେ ସେ ସେମାନଙ୍କ ନିୟମ ବିରୁଦ୍ଧରେ ଆବେଦନ କରିଥିଲେ ଏବଂ ତାଙ୍କୁ ଏକ ଘରୋଇ ସଂଯୁକ୍ତ କଲେଜ ଶ୍ରୀ କୃଷ୍ଣ କଲେଜ ଅଫ ଇଞ୍ଜିନିୟରିଂରେ ପ୍ରବେଶ ପ୍ରଦାନ କରାଯାଇଥିଲା ।
ସମୀର କୁମାର ରାଉତରାୟ  (ଜନ୍ମ: ୨୬ ଜାନୁଆରୀ ୧୯୪୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିର କଂଗ୍ରେସ  (ଇ)ର କର୍ମକର୍ତ୍ତା ଭାବରେ ସକ୍ରିୟ ଥିଲେ  । ସମୀର ଓଡ଼ିଶା ବିଧାନ ସଭାରେ ଜଣେ ବିଧାୟିକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବଡ଼ମ୍ବା ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସମୀର କୁମାର ରାଉତରାୟ ୧୯୪୮ ମସିହାର ଜାନୁଆରୀ ମାସ ୨୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବସନ୍ତ କୁମାର ରାଉତରାୟ । ସମୀରଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ସମୀର କୁମାର ରାଉତରାୟ ଓଡ଼ିଶା ରାଜନୀତିରେ କଂଗ୍ରେସ  (ଇ)ର କର୍ମକର୍ତ୍ତା ଭାବରେ ସକ୍ରିୟ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ସିଗେଲୋସିସ   ଏକ ପ୍ରକାର ତରଳ ଝାଡ଼ା ଯାହା ସିଗେଲା   ନାମକ ଏକ ଜୀବାଣୁ ସଂକ୍ରମଣଦ୍ୱାରା   ହୁଏ । ସଂସ୍ପର୍ଶରେ ଆସିବାର ଦିନେ ଦୁଇ ଦିନ ପରେ ଏହି ରୋଗର ଲକ୍ଷଣ ପ୍ରକାଶ ପାଏ ଓ ତରଳ ଝାଡ଼ା, ଜ୍ୱର, ପେଟ ଯନ୍ତ୍ରଣା ଓ ଝାଡ଼ା ଯିବା ସମୟରେ ଯନ୍ତ୍ରଣା ହୁଏ । ମଳରେ ରକ୍ତ ପଡ଼ିପାରେ । ପାଞ୍ଚରୁ ୭ଦିନ ପର୍ଯ୍ୟନ୍ତ ଏହି ଲକ୍ଷଣ ରହେ । କେଶ୍ ଜଟିଳ ହେଲେ ସଂକ୍ରମଣ ପରବର୍ତ୍ତୀ ଗଣ୍ଠିପ୍ରଦାହ  , ସେପ୍ସିସ, ବାତ  , ହେମୋଲାଇଟିକ ୟୁରେମିକ ସିଣ୍ଡ୍ରମ   ହୋଇପାରେ । ଚାରି ପ୍ରକାର ନିର୍ଦ୍ଦିଷ୍ଟ ସିଗେଲା ଜୀବାଣୁ ଏହି ରୋଗ କରିପାରନ୍ତି । ସଂକ୍ରମିତ ମଳ   ସଂସ୍ପର୍ଶରେ ଆସିଲେ ଏହି ରୋଗ ବ୍ୟାପେ । ପ୍ରଦୂଷିତ ଖାଦ୍ୟ, ଜଳ ଓ ହାତ ମାଧ୍ୟମରେ ଏହା ବ୍ୟାପେ ମାଛିଦ୍ୱାରା   ବା ଡାଇପର ବଦଳ ସମୟରେ ମଧ୍ୟ ଏହା ବ୍ୟାପେ । ମଳ କଲଚର   କରି ଏହି ରୋଗର ପୁଷ୍ଟି କରାଯାଏ । ଉତ୍ତମରୂପେ ହାତ ଧୋଇଲେ ପ୍ରତିଷେଧ ହୋଇଯାଏ । କୌଣସି ଟିକା   ଏହି ରୋଗ ନିମନ୍ତେ ତିଆରି ହୋଇନାହିଁ । କୌଣସି ନିର୍ଦ୍ଦିଷ୍ଟ ଚିକିତ୍ସା ବିନା ସିଗେଲୋସିସ ସ୍ୱତଃ ଭଲ ହୋଇଯାଏ । ଯଥେଷ୍ଟ ତରଳ ପଦାର୍ଥ ପାନ କରିବା ସ‌ହିତ ବିଶ୍ରାମ କରିବାକୁ ସୁପାରସ କରାଯାଏ । ବିସମଥ ସବସାଲିସିଲେଟ   ଦେଲେ ଲକ୍ଷଣ ହୋଇପାରେ; କିନ୍ତୁ ଅନ୍ତନଳୀ ଧୀର କରିବାକୁ ଲୋପେରାମାଇଡ   ଦେବାକୁ ସୁପାରିସ କରାଯାଏନାହିଁ । କେଶ୍ ସାଂଘାତିକ ହେଲେ ଆଣ୍ଟିବାୟୋଟିକ   ଦିଆଯାଇପାରେ କିନ୍ତୁ ବ‌ହୁତ ଆଣ୍ଟବାୟୋଟିକ ପ୍ରତିରୋଧ   ମଧ୍ୟ ଥାଇପାରେ । ସାଧାରଣତଃ ସିପ୍ରୋଫ୍ଲୋକ୍‌ସାସିନ୍ ଓ ଆଜିଥ୍ରୋମାଇସିନ ଦିଆଯାଏ । ପୃଥିବୀରେ ବାର୍ଷିକ ପ୍ରାୟ ୮୦ ନିୟୁତ ଲୋକଙ୍କୁ ଏହି ରୋଗ ହୁଏ ଓ ୭ଲକ୍ଷ ଲୋକ ମୃତ୍ୟୁ ବରଣ କରନ୍ତି ।ବିକାଶଶୀଳ   ଦେଶମାନଙ୍କରେ ଏ ରୋଗ ଅଧିକ ହୁଏ । ବଡ଼ ପିଲାଙ୍କୁ ସାଧାରଣତଃ ଅଧିକ ହୁଏ । ସ୍କୁଲ ଓ ଶିଶୁ ରହୁଥିବା ସ୍ଥାନମାନଙ୍କରେ ଏଇ ମହାମାରୀ   ଅଧିକ ହୁଏ । ପଥିକ ଓ ପର୍ଯ୍ୟଟକମାନଙ୍କ ମଧ୍ୟରେ ଏ ରୋଗ ହେବା ଅତି ସାଧାରଣ କଥା । ଯୁକ୍ତରାଷ୍ଟ୍ର ଆମେରିକାରେ ବର୍ଷକୁ ପ୍ରାୟ ଅଧ ନିୟୁତ ଲୋକ ଏ ରୋଗର ଶିକାର ହୁଅନ୍ତି ।
ଅର୍ପିତା ସିଂହ, ଜଣେ ସାଂପ୍ରତିକ ଭାରତୀୟ ମହିଳା ଚିତ୍ରକାର । ସେ ଭାରତୀୟ ରାଜ୍ୟ ପଶ୍ଚିମ ବଙ୍ଗ [./ # - -1 ]ରେ ଜନ୍ମ ଗ୍ରହଣ କରିଥିଲେ । ସେ ବର୍ତ୍ତମାନ ନୂଆ ଦିଲ୍ଲୀର ନିଜାମୁଦ୍ଦିନଠାରେ ଅବସ୍ଥାନ କରୁଛନ୍ତି । ସେ କାଣେ ଚିତ୍ରକାର ପରମଜିତ ସିଂହଙ୍କୁ ବିବାହ କରିଛନ୍ତି ଓ ତାଙ୍କର ଝିଅ ଅଞ୍ଜୁମ ସିଂହ ମଧ୍ୟ ଜଣେ ଚିତ୍ରକାର । ଅର୍ପିତା 1954 ମସିହାରୁ 1959 ମସିହା ଯାଏ ନୂଆ ଦିଲ୍ଲୀସ୍ଥିତ ଦିଲ୍ଲୀ ପଳିଟେକ୍ନିକରେ ଆର୍ଟ ଶିକ୍ଷା ଲାଭ କରିବା ପରେ ଭାରତ ସରକାରଙ୍କ କୁଟୀର ଶିଳ୍ପ ପୁନର୍ବିନ୍ୟାସ ପ୍ରକଳ୍ପରେ କାର୍ଯ୍ୟ କରିଥିଲେ । ସେହି ଅବସରରେ ସେ ଭାରତର ଅନେକ ପାରମ୍ପରିକ କଳା ଓ ବୁଣାକାରମାନଙ୍କ ସହ ଭେଟ ହୋଇ ତାଙ୍କର କଳାକୃତିଦ୍ୱାରା ଅନେକ ଅନୁଭବ ହାସଲ କରିଥିଲେ । ସେହି ଅନୁଭବ ତାଙ୍କର ଚିତ୍ରାଙ୍କନ ମାନଙ୍କରେ ଉପଯୋଗ କରି ସୁନ୍ଦର ଚିତ୍ର ସବୁ ଅଙ୍କନ କରିଥିଲେ । 1970 ଦଶକ ଆଡକୁ ସେ ମୁଖ୍ଯତଃ କଳା ଧଳା ଭୌତିକ ଢଙର ଚିତ୍ରାଙ୍କନ ସବୁ କରିଥିଲେ । . କିନ୍ତୁ ତଦ-ପାଶ୍ଚ୍ୟତ ସେ ତାଙ୍କର ଶୈଳୀରେ ପରିବର୍ତ୍ତନ ଆଣି ବଙ୍ଗଳାର ଲୋକ ଚିତ୍ର ଅଙ୍କନ ପ୍ରତି ଅଧିକ ଦୃଷ୍ଟି ଦେଇଥିଲେ । ତାଙ୍କର ଚିତ୍ରାଙ୍କନ ଗୁଡିକରେ ସାଧାରଣ ଗ୍ରାମୀଣ ମହିଳା ମାନଙ୍କ ଚିତ୍ର ପ୍ରତି ଅଧିକ ପ୍ରାଧାନ୍ୟ ଦଉଥିଲେ । ମହିଳାମାନେ ଦୈନନ୍ଦିନ କାର୍ଯ୍ୟ କରୁଥିବାର ଦୃଶ୍ୟକୁ ସେ କାନଭାସ ଓ ରଙ୍ଗରେ ସୁନ୍ଦର ଓ ଜୀବନ୍ତ ଭାବରେ ଉପସ୍ଥାପନ କରୁଥିଲେ । ଚିତ୍ରର ମାଧ୍ୟମ ଭାବରେ ସେ ପ୍ରଥମେ କାଗଜ ଓ ୱାଟର କଲର ବ୍ୟବହାର କରୁଥିଲେ । ପରେ 1990 ଦଶକ ଆଡକୁ ସେ କାନଭାସ ଓ ତୈଳ ରଙ୍ଗର ପ୍ରୟୋଗ କରିଥିଲେ । ତାଙ୍କର ଅଙ୍କିତ କିଛି ନଗ୍ନ-ପ୍ରାୟ ମହିଳା ଚିତ୍ର ସମାଜରେ ମହିଳା ମାନଙ୍କ ଅସହାୟତାକୁ ବେଶୀ ମାତ୍ରାରେ ସୂଚଉ ଥିଲା , ନଗ୍ନତା ନୁହେଁ । ଭାରତୀୟ ନାରୀର ମାସସିକତାକୁ ସେ ରଙ୍ଗ -ତୁଳି ମାଧ୍ୟମରେ ଫୁଟେଇ ପାରୁଥିଲେ । ସାରା ବିଶ୍ୱର ବିଭିନ୍ନ ସହରରେ ତାଙ୍କର ଚିତ୍ର ସମୂହର ଏକକ ବା ସାମୁହିକ ପ୍ରଦର୍ଶନ ହେଇ ସାରିଥିବା ସହ ସେ ତାଙ୍କର ଉତ୍କୃଷ୍ଟ କଳା କୃତି ପାଇଁ ଅନେକ ସମ୍ମାନ ପାଇଛନ୍ତି ।
ବୃକ୍‌କ କର୍କଟ ଏକ କର୍କଟ ରୋଗ ଯାହା ବୃକ୍‌କରେ ଆରମ୍ଭ ହୁଏ  ଏହାର ଲକ୍ଷଣମାନଙ୍କ ମଧ୍ୟରେ ମୂତ୍ରରେ ରକ୍ତ, ପେଟରେ ଗୋଟାଳି କିମ୍ବା ପିଠି ଯନ୍ତ୍ରଣା ହୋଇପାରେ । ଜ୍ୱର, ଓଜନ ହ୍ରାସ ଏବଂ ଥକାପଣ ମଧ୍ୟ ହୋଇପାରେ  ରୋଗ ଜଟିଳ ହେଲେ ଫୁସଫୁସ କିମ୍ବା ମସ୍ତିଷ୍କ‌କୁ କର୍କଟ ବିସ୍ତାର ହୋଇପାରେ। ବୃକ୍‌କ କର୍କଟ ରୋଗର ମୁଖ୍ୟ ପ୍ରକାର ହେଉଛି ବୃକକ୍ କୋଷ କର୍କଟ  (ଆରସିସି), ଟ୍ରାଞ୍ଜିସନାଲ କୋଷ କର୍କଟ  (ଟିସିସି) ଏବଂ ୱିମ୍‌ସ୍ ଟ୍ୟୁମର୍  ସମୁଦାୟ କିଡନୀ କର୍କଟ ରୋଗର ପ୍ରାୟ ୮୦% କେବଳ ଆରସିସି ସୃଷ୍ଟି କରେ ଏବଂ ଅବଶିଷ୍ଟାଂଶ ଟିସିସି ରୋଗ କରେ  ଆରସିସି ଏବଂ ଟିସିସି ପାଇଁ ସଙ୍କଟ ଜନ‌କ କାରଣ ମଧ୍ୟରେ ଧୂମପାନ, କିଛି ଯନ୍ତ୍ରଣା ନିବାରକ ଔଷଧ, ପୂର୍ବତନ ମୂତ୍ରାଶୟ କର୍କଟ, ଅଧିକ ଓଜନ, ଉଚ୍ଚ ରକ୍ତଚାପ, କିଛି ରାସାୟନିକ ପଦାର୍ଥ ଏବଂ ପାରିବାରିକ ଇତିହାସ ସ୍ଥାନ ନେଇଥାଏ । ୱିମ୍‌ସ୍ ଅର୍ବୁଦ ପାଇଁ ବିପଦ କାରଣଗୁଡିକ ମଧ୍ୟରେ ପାରିବାରିକ ଇତିହାସ ଏବଂ ଡବ୍ଲ୍ୟୁଏଜିଆର   ସିଣ୍ଡ୍ରୋମ ପରି କେତେକ ଜେନେଟିକ୍ ବ୍ୟାଧି ଉତ୍ତରଦାୟୀ ଥାଏ  ଲକ୍ଷଣ, ପରିସ୍ରା ପରୀକ୍ଷା, ଏବଂ ଡାକ୍ତରୀ ଇମେଜିଙ୍ଗ ଉପରେ ଆଧାର କରି ରୋଗ ସନେହ କରାଯାଏ । ଏହା ତନ୍ତୁ ବାୟୋପସି କରି ନିଶ୍ଚିତ କରାଯାଏ  ଅସ୍ତ୍ରୋପଚାର, ବିକିରଣ ଚିକିତ୍ସା, କେମୋଥେରାପି, ଇମ୍ୟୁନୋଥେରାପି ଏବଂ ଟାର୍ଗେଟେଡ୍ ଥେରାପି ସାହାଯ୍ୟରେ ଏହି ରୋଗର ଚିକିତ୍ସା କରାଯାଏ  ନୂତନ ଭାବରେ ବୃକ୍‌କ କର୍କଟ ପ୍ରାୟ ୪0୩,୩00 ଲୋକଙ୍କୁ ପ୍ରଭାବିତ କରିଥିଲା ଏବଂ ୨୦୧୮ରେ ସାରା ବିଶ୍ୱରେ ୧୭୫,୦୦୦ ଲୋକ ମୃତ୍ୟୁ ବରଣ କରିଥିଲେ । ସାଧାରଣତଃ ୪୫ ବର୍ଷ ବୟସ ପରେ ଏହି ରୋଗ ଆରମ୍ଭ ହୁଏ। ପୁରୁଷମାନେ ମହିଳାଙ୍କ ଅପେକ୍ଷା ଅଧିକ ପ୍ରଭାବିତ ହୁଅନ୍ତି। ସମୁଦାୟ ପାଞ୍ଚ ବର୍ଷର ବଞ୍ଚିବା ହାର ଯୁକ୍ତରାଷ୍ଟ୍ରରେ ୭୫%, କାନାଡାରେ ୭୧%, ଚାଇନାରେ ୭୦% ଏବଂ ୟୁରୋପରେ ୬୦% ରହିଛି। ବୃକ୍‌କରେ ସୀମିତ ଥିବା କର୍କଟ ରୋଗ ପାଇଁ ପାଞ୍ଚ ବର୍ଷର ବଞ୍ଚିବାର ହାର ୯୩%, ଯଦି ଏହା ଆଖପାଖର ଲସିକା ଗ୍ରନ୍ଥିରେ ବ୍ୟାପିଥାଏ ତେବେ ଏହା ୭୦% ଅଟେ ଏବଂ ଯଦି ଏହା ବ୍ୟାପକ ହୋଇଥାଏ ତେବେ ୧୨% ହୁଏ
ରେଢ଼ାଖୋଲ ଓଡ଼ିଶାର ସମ୍ବଲପୁର ଜିଲ୍ଲାସ୍ଥିତ ଏକ ସହର ଓ ବିଜ୍ଞାପିତ ଅଞ୍ଚଳ । ଭୂଗୋଳ ରେଢ଼ାଖୋଲ 21.07  84.35    / 21.07; 84.35ଠାରେ ଅବସ୍ଥିତ ସମୁଦ୍ର ପତ୍ତନଠାରୁ ଏହାର ହାରାହାରି ଉଚ୍ଚତା 182  597   । ଇତିହାସ ବ୍ରିଟିଶ ଶାସନ କାଳରେ ରେଢ଼ାଖୋଲ ପୂର୍ବର ରାଜକୀୟ ରାଜ୍ୟ ରେଢ଼ାଖୋଲ ରାଜ୍ୟର ରାଜଧାନୀ ଥିଲା । ଅଷ୍ଟାଦଶ ଶତାବ୍ଦୀ ପର୍ଯ୍ୟନ୍ତ ଏହା ବାମଣ୍ଡାର ଏକ ସାମନ୍ତବାଦୀ ରାଜ୍ୟ ମଧ୍ୟ ଥିଲା ।
ଅକ୍ସାସିଲିନ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ବ୍ୟାକ୍ଟୋସିଲ୍, ହେଉଛି ଏକ ଆଣ୍ଟିବାୟୋଟିକ୍ ଯାହା ଷ୍ଟ୍ରାଫିଲୋକୋକାଲ୍ ସଂକ୍ରମଣର ଚିକିତ୍ସା ତଥା ପ୍ରତିରୋଧ ପାଇଁ ବ୍ୟବହୃତ ହୁଏ । ଏଥିରେ ଚର୍ମ, ଶ୍ୱାସକ୍ରିୟା, ପରିସ୍ରା ଏବଂ ରକ୍ତ ସଂକ୍ରମଣ ଅନ୍ତର୍ଭୁକ୍ତ । ଏହା ଏକ ଶିରା କିମ୍ବା ମାଂସପେଶୀରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ଏବଂ ପ୍ରଦାହ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍ ଏବଂ କ୍ଲୋଷ୍ଟ୍ରିଡିଅମ ଡିଫିସିଲ ସଂକ୍ରମଣ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର ସହିତ କ୍ଷତିର କୌଣସି ପ୍ରମାଣ ନାହିଁ, ଯଦିଓ ଏହିପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ପେନିସିଲିନ ଶ୍ରେଣୀର ଔଷଧ । ଅକ୍ସାସିଲିନ ୧୯୬୦ ମସିହାରେ ପେଟେଣ୍ଟ ହୋଇଥିଲା ଏବଂ ୧୯୬୨ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨ ଗ୍ରାମ ବିଶିଷ୍ଟ ୧୦ ମାତ୍ରା ଔଷଧର ମୂଲ୍ୟ ୨୦୨୧ ମସିହା ସୁଦ୍ଧା ପ୍ରାୟ ୪୫ ଡଲାର ଥିଲା । ୩୯ଟି ଦେଶ ମଧ୍ୟରୁ୨୦୧୭ ସୁଦ୍ଧା ୬ଟି ଦେଶରେ ଉପଲବ୍ଧ ଥିଲା ।
ଜଗତିଆଳ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର କରିମ୍‌‌ନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଜଗତିଆଳ ୧୮.୭୯୪୭ ଉତ୍ତର ଅକ୍ଷାଂଶ ଓ ୭୮.୯୧୬୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୮୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଜଗତିଆଳ ସହରର ମୋଟ ଜନସଂଖ୍ୟା ୮୯୪୩୮ ଅଟେ । ସେଥି ମଧ୍ୟରୁ ୪୮.୩୦% ଜଣ ପରୁଷ ହୋଇଥିବା ବେଳେ ୫୧.୭୦% ଜଣ ନାରୀ ଅଟନ୍ତି । ଜଗତିଆଳର ସାକ୍ଷରତା ହାର ୬୨.୭୦% ଅଟେ । ଏହା ଜାତୀୟ ହାରଠାରୁ ୨.୧୪% ପ୍ରତିଶତ ଅଧିକ ଅଟେ । ସେଥିରୁ ୩୬.୧୧% ପ୍ରତିଶତ ପୁରୁଷ ଓ ୨୬.୫୮% ନାରୀ ଅଟନ୍ତି । ୧୨.୦୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ଜଗତିଆଳର ସରକାରୀ ଭାଷା ଅଟେ ।
ସୋମନାଥ, ଦ୍ୱାଦଶ ଜ୍ୟୋତିର୍ଲିଙ୍ଗଙ୍କ ମଧ୍ୟରେ ପ୍ରଥମ।ଏହା ଗୁଜରାଟ ବେରାବଲ ନିକଟସ୍ଥ ପ୍ରଭାସ ପାଟଣଠାରେ ବିରାଜମାନ। ପୌରାଣିକ ପୌରାଣିକ ମତେ ନକ୍ଷତ୍ରପତି ଚନ୍ଦ୍ରଦେବ ବା ସୋମ ପ୍ରଥମେ ଏହି ପ୍ରଭାସ ପତନରେ ନିଜ ଶ୍ୱଶୁର ଦକ୍ଷଙ୍କ ଅଭିଶାପରୁ ଜାତ କ୍ଷୟ ବା ରାଜଯକ୍ଷ୍ମା ରୋଗରୁ ମୁକ୍ତି ପାଇବା ପାଇଁ ଭଗବାନ ଶିବଙ୍କର ଆରାଧନା କରି ଆରୋଗ୍ୟ ଲାଭ କରିଥିଲେ । ସେହିଦିନଠାରୁ ଏହି ଜ୍ୟୋତିର୍ଲିଙ୍ଗ ସୋମନାଥ ମହାଦେବ ନାମରେ ପ୍ରସିଦ୍ଧ । ପୌରାଣିକ ମତରେ ସତ୍ୟଯୁଗରେ ଦକ୍ଷଜାମାତା ସୋମ ଅଭିଶାପରୁ ମୁକ୍ତିପାଇବା ପରେ ପ୍ରଥମେ ସୁନାରେ ମନ୍ଦିର ନିର୍ମାଣ କରିଥିଲେ । ତ୍ରେତୟା ଯୁଗରେ ରାବଣ ଏହି ମନ୍ଦିରକୁ ରୁପାରେ ଓ ଓ ଦ୍ୱାପର ଯୁଗରେ ଶ୍ରୀକୃଷ୍ଣ ସୋମନାଥଙ୍କ ମନ୍ଦିର ଚନ୍ଦନକାଠରେ ତିଆରି କରିଥିଲେ । ଇତିହାସ ସୋମନାଥର ଅର୍ଥ ହେଉଛି ଚନ୍ଦ୍ରଙ୍କ ସୁରକ୍ଷାକାରୀ । ଶିବପୁରାଣ ଅନୁସାରେ ସୃଷ୍ଟିକର୍ତା ବ୍ରହ୍ମା ଓ ପାଳନକର୍ତା ବିଷ୍ଣୁଙ୍କ ମଧ୍ୟରେ କଳହ ହେବାରୁ ସେମାନଙ୍କୁ ପରୀକ୍ଷା କରିବାକୁ ଶିବଙ୍କର ଏକ ଅଲୋକ ରଶ୍ମି ସ୍ୱର୍ଗ, ମର୍ତ୍ୟ ଓ ପାତାଳ ଫୁଟି ବାହାରିଲା । ଏହି ଅଲୋକ ଶିଖାର ପ୍ରାନ୍ତକୁ ଠାବ କରିବା ଲାଗି ବିଷ୍ଣୁ ଆସିଲେ ମର୍ତ୍ୟକୁ ଓ ବ୍ରହ୍ମା ଗଲେ ସ୍ୱର୍ଗକୁ । ବ୍ରହ୍ମା ଆଲୋକ ରଶ୍ମିର ପ୍ରାନ୍ତକୁ ଦେଖିଲେ ବୋଲି ମିଛ କହିଲେ, ଶେଷରେ ବିଷ୍ଣୁ ପରାଜୟ ସ୍ୱୀକର କଲେ । ଶିବ ଏକଥା ଜାଣି ପାରି ଏକ ଦ୍ୱିତୀୟ ଅଲୋକ ସ୍ତମ୍ଭ ଭାବରେ ଆବିର୍ଭୂତ ହେଲେ ଏବଂ ବ୍ରହ୍ମାଙ୍କୁ ମିଛ କହିବାଲାଗି ଅଭିଶାପଦେଲେ ଯେ ମର୍ତ୍ୟରେ କୌଣସି ଉତ୍ସବରେ ସେ ପୂଜା ପାଇବେ ନାହିଁ । ସୃଷ୍ଟି ଥିବା ପର୍ଯ୍ୟନ୍ତ ସମସ୍ତେ ବିଷ୍ଣୁଙ୍କୁ ପୂଜା କରିବେ ଏହି ଅଲୋକ ରଶ୍ମି ହେଉଛି ଜ୍ୟୋତିର୍ଲିଙ୍ଗ ଏହାର ଏକ ଅଂଶ ହେଉଛନ୍ତି ଭଗବାନ ଶିବ । ଜ୍ୟୋତିର୍ଲିଙ୍ଗ ପୀଠରେ ଶିବଙ୍କୁ ଏକ ଅଲୋକ ସ୍ତମ୍ଭ ବା ଲିଙ୍ଗ ରୂପରେ ପୂଜା କରାଯାଏ । ଏହି ସ୍ତମ୍ଭ ଭଗବାନ ଶିବଙ୍କ ପ୍ରତୀକ । ସଧାରଣତଃ ୬୪ ଜ୍ୟୋତିର୍ଲିଙ୍ଗ ଥିବା ବିଶ୍ୱାସ କରାଯାଏ ସେଥିମଧ୍ୟରୁ ୧୨ଟି ପୀଠ ହେଉଛି ଅତି ପବିତ୍ର ମଧ୍ୟରେ ସୋମନଥ ଅନ୍ୟତମ । ମନ୍ଦିର ଗୁଜରାଟର ଆଜିର ସୋମନାଥ ମନ୍ଦିର ଏଭଳି ନିର୍ମାଣ କରାଯାଇଛି ମନ୍ଦିର ନିକଟ ସମୁଦ୍ର କୂଳରୁ ଅଣ୍ଟାର୍କଟିକା ପର୍ୟନ୍ତ ସରଳ ରେଖାରେ କୌଣସି ଭୂଖଣ୍ଡ ନାହିଁ, କେବଳ ରହିଛି ପାଣି । ମୁସଲମାନଙ୍କ ଦ୍ୱରା ୧୬ ଥର ଲୁଣ୍ଠନ ହୋଇଥିବା ସୋମନାଥ ମନ୍ଦିର ୧୯୪୭ରେ ପୁନଃନିର୍ମାଣ କରାଯାଇଛି ।
ୟୁରାଲ ନଦୀ  (ଇଂଗ୍ରାଜି: ), ୟୁରାଲ ନଦୀ  (ଋସୀ: ) କିମ୍ବା ଝାୟକ ନଦୀ  (ଋସୀ: ) ଋସ ଏବଂ କଜାଖସ୍ତାନରୁ ବୋହୁଥିବା ଏକ ନଦୀ ଅଟେ  । ଏହା ୟୁରାଲ ପାହାଡ଼ର ଦକ୍ଷିଣ ଭାଗରେ ଉତ୍ପନ୍ନ ହୋଇଥାଏ ଏବଂ ୧,୫୧୧ କିମିର ଲମ୍ବା ଯାତ୍ରା ପରେ କାସ୍ପିଆନ ସମୁଦ୍ରରେ ମିଳୁଥିଲା । ବୋଲ୍ଗା ନଦୀ ଏବଂ ଡ଼େନ୍ୟୁବ ନଦୀ ପରେ ଏହା ୟୁରୋପର ତୃତୀୟ ସବୁଠାରୁ ଲମ୍ବା ନଦୀ ଅଟେ । କାସ୍ପିଆନ ସମୁଦ୍ର ପାଇଁ ଏହି ବୋଲ୍ଗ ନଦୀ ପରେ ଦ୍ୱିତୀୟ ସବୁଠାରୁ ମୁଖ୍ୟ ଜଳସ୍ରୋତ ଅଟେ, ଏବଂ ଏସିଆର ୧୮ବିଂ ସବୁଠାରୁ ଲମ୍ବା ନଦୀ ଅଟେ । ୟୁରାଲ ନଦୀକୁ ପାରମ୍ପାରିକ ରୂପେ ୟୁରୋପ ଏବଂ ଏସିଆ ମହାଦ୍ୱିପ ମଧ୍ୟ ସୀମାର ଅଂଶ ବୋଲି ଜଣାଯାଏ । ନଦୀ ମାର୍ଗ ୟୁରାଲ ନଦୀ, ୟୁରାଲ ପର୍ବତର କୃଗଲାୟ ପାହାଡ଼ରୁ ଆରମ୍ଭ ହୋଇଥାଏ ଯାହା ରାଜନୈତିକ ଋପେ ଋସର ବଶ୍କୋରତୋସ୍ତାନ ପ୍ରାନ୍ତରେସ୍ଥିତ ହୋଇଥାଏ । ଏହାର ଚଉଡା ୬୦-୮୦ ମିଟର ହୋଇଥାଏ । ପରେ ଏହା ତଳେ ୟାଇକ ପଙ୍କ କ୍ଷେତ୍ରରେ ଆସିଥାଏ , ଯେଉଁଠାରେ ଏହାର ଚଉଡା ବଢ଼ି ୫ କିମି ହୋଇଯାଏ । ପରେ ଏହା ଋସର ମାଗ୍ନୀତୋଗୋର୍ସ୍କ ସହର ଦେଇ ଯାଇଥାଏ ଯାହା ଚେଲ୍ୟାବିନସ୍କ ଓବ୍ଲାସ୍ତରେ ରହିଛି । ଏହାର କୂଳ ଏବେ ପଥର ଯୁକ୍ତ ଏବଂ ବହୁ ଗଭିର ହୋଇଯାଏ । ପରେ ଏହା ଓରେନବୁର୍ଗ ଓବ୍ଲାସ୍ତର ଓସର୍କ ସହରରୁ ଗତିକରି ଅଚାଙ୍କ ପଶ୍ଚିମ ଆଡକୁ ଯାଇଥାଏ ଏବଂ ଗୁବରଲିନସ୍କ ପାହାଡରେ ଏକ ତଙ୍ଗ ଘାଟୀରୁ ବାହାରିଥାଏ ଯାହା ପରେ ଏହା କାଜାଖସ୍ତାନର ୟୁରାଲ  (ୟୁରାଲସ୍କ) ସହରରୁ ବାହାରି ଥାଏ  । ଏହା ପରେ ଏହା ସିଧା ଦକ୍ଷୀଣ ଆଡକୁ ଯାଇ ପଶ୍ଚିମ କାଜାଖସ୍ତାନ ପ୍ରାନ୍ତ ଏବଂ ଅତିରାଉ ପ୍ରାନ୍ତରୁ ଗତିକରିଥାଏ । ଏବେ ଏହାର ଧାରା ବାଣ୍ଟିହୋଇ ବହୁ ଉପଧାରା ଏବଂ ଝରଣା ତିଆରି ହୋଇଥାଏ , ଯେଉଁଥିରେ ୟାଇକ ଧାରା ଏବଂ ଜଳୋତୟୋ ଧାରା ପ୍ରମୁଖ ଅଟେ । ଏହି ଦ୍ୱୟରୁ ଏଠାରେ ଏକ ବିଶାଳ ଆନ୍ଧ୍ର ଅଞ୍ଚଳ  (ଘାଷ ଏବଂ ପତ୍ରଦ୍ୱାରା ଭରିହୋଇଥିବା କ୍ଷେତ୍ର ଯେଉଁଠାରେ ବହୁ କମ ଗଭିର ପାଣି ଖେଳି ହୋଇଥାଏ ) ତିଆରି ହୋଇଥାଏ  । ଏଥିରେ ବହୁତ ପକ୍ଷୀ, ପଶୁ, ମାଛ ଏବଂ ବନସ୍ପତି ରହିଥାଏ । କାସ୍ପିୟନ ସାଗରରେ ୟୁରାଲ ନଦୀର ଡେଲ୍ଟାର ଏକ ଅଜିବ-ଗରିବ ଲମ୍ବା ଆଙ୍ଗୁଠି ପରି ଆକାର ରହିଥାଏ । ଇତିହାସ ୧୦ବିଂରୁ ୧୬ବିଂ ଶତାବ୍ଦୀରେ , ସାରା-ଜକ୍କ  ସରିଚିକ, ଯାହାର ଅର୍ଥ  "ଛୋଟ ସରୟ" , ୟୁରାଲ ନଦୀରେ  (ଏବେ କଜାଖସ୍ତାନର ଅତାଳୁ ପ୍ରାନ୍ତରେ) ସିଲ୍କ ରୋଡରେ ଏକ ମହତ୍ୱପୁର୍ଣ ବ୍ୟାପାର କେନ୍ଦ୍ର ଥିଲା  । ୧୩ବିଂ ଶତାବ୍ଦୀରେ ଏହା ଗୋଲ୍ଡେନ ହାର୍ଡର ଏକ ଗଡ଼ ତିଆରି ହୋଇଗଲା । ତୀମୁର ସେନା ମାନଙ୍କଦ୍ୱାରା ୧୩୯୫ ମସିହାରେ ନଷ୍ଟ ହୋଇଗଲା କିନ୍ତୁ ପରେ ୧୫ବିଂ ଏବଂ ୧୬ବିଂ ଶତାବ୍ଦୀରେ ନୋଗାଈ ଗିରୋହର ରାଜଧାନୀ ହେବାପାଇଁ ପୁନଃନିର୍ମାଣ କରାଗଲା । ଏଥିରେ ଅନ୍ତତଃ ୧୫୮୦ ମସିହାରେ ୟୁରାଲ କୋସକ୍ସଦ୍ୱାରା ଏକ ଗ୍ରାମରେ ବଦଳ ହୋଇଗଲା ।
ସୁଭଦ୍ରା ପ୍ରଧାନ ଜଣେ ଭାରତୀୟ ହକି ଖେଳାଳୀ  ପ୍ରାରମ୍ଭିକ ଜୀବନୀ ସୁଭଦ୍ରା ପ୍ରଧାନଙ୍କ ଜନ୍ମ ୧୯୮୬ ମସିହା ଜୁନ୍ ୫ ତାରିଖରେ ଓଡ଼ିଶାର ଏକ ଛୋଟ ସହର ସୌନାମରାରେ ଏକ ଆଦିବାସୀ ପରିବାରରେ ହୋଇଥିଲା  ସେ ବିର୍ସା ମୁଣ୍ଡା ସ୍କୁଲରେ ନିଜର ସ୍କୁଲ୍ କ୍ୟାରିୟର୍ ଆରମ୍ଭ କରିଥିଲେ  ପରେ ସେ ପଟିଆଲାର ଖାଲସା କଲେଜରେ ପଢ଼ିଥିଲେ  ଏହାପରେ ସେ ରାଉଲକେଲାର ପାନପୋଶ୍ ହକି ହଷ୍ଟେଲରେ ରହି ହକି ଶିକ୍ଷା ଆରମ୍ଭ କରିଥିଲେ  ପରେ ୧୯୯୭ ମସିହାରେ ହକି ଖେଳରେ ସେ ନିଜର କ୍ୟାରିୟର୍ ଆରମ୍ଭ କରିଥିଲେ  କ୍ୟାରିୟର୍ ୨୦୦୦ ମସିହାରେ ସୁଭଦ୍ରା ପ୍ରଧାନ ଭାରତର ଜୁନିଅର୍ ହକି ଟିମରେ ସାମିଲ୍ ହୋଇଥିଲେ  ୨୦୦୧ ଅକ୍ଟୋବର ଓ ନଭେମ୍ବରରେ ଅନୁଷ୍ଠିତ ହୋଇଥିବା ଏସିଆ କପ୍ର ଜୁନିୟର୍ ଟିମ୍ରେ ତୃତୀୟ ସ୍ଥାନ ହାସଲ୍ କରିଥିଲେ  ପୂର୍ବରୁ ୨୦୦୩ରେ ସେ ସିନିଅର୍ ଟିମ୍ରେ ମଧ୍ୟ ସାମିଲ୍ ହୋଇଥିଲେ  ୨୦୦୪ ଏସିଆ କପ୍ରେ ଏହି ସିନିଅର୍ ଟିମ୍ ରୌପ୍ୟ ପଦକ ଜିତିଥିବା ବେଳେ ୨୦୦୬ କମନ୍ ଓ୍ବେଲ୍ଥ୍ ଗେମ୍ସରେ ତାଙ୍କ ଟିମ୍ ବ୍ରୋଞ୍ଜ୍ ପଦକ ହାସଲ କରିଥିଲା  ୨୦୦୭ରେ ସୁଭଦ୍ରା ପ୍ରଧାନ ଓ ଜସଜୀତ୍ କୌର୍ ୟୁରୋପୀୟ କ୍ଲବରେ ଖେଳିଥିବା ପ୍ରଥମ ଭାରତୀୟ ଭାବେ ସ୍ଥାନ ପାଇଥିଲେ  ସେ ସମୟରେ ସେ ଡଚ୍ କ୍ଲବ୍ ଏଚ୍.ସି. ଡେନ୍ ବୋସ୍ଚରେ ହକି ଖେଳୁଥିଲେ  ୨୦୦୯ ଏସିଆ କପ୍ରେ ସେ  'ପ୍ଲେୟାର୍ ଅଫ୍ ଦ ଟୁର୍ଣ୍ଣାମେଣ୍ଟ୍'  ଭାବେ ସମ୍ମାନିତ ହୋଇଥିଲେ  ଏହି ଏସିଆ କପ୍ରେ ଭାରତ ଦ୍ୱିତୀୟ ସ୍ଥାନ ହାସଲ କରିଥିଲା  ବ୍ୟକ୍ତିଗତ ଜୀବନୀ ୨୦୦୯ ଏପ୍ରିଲ୍ ମାସରେ ସୁଭଦ୍ରା ପ୍ରଧାନ ପ୍ରଦୀପ ନାଏକଙ୍କୁ ବିବାହ କରିଥିଲେ  ସେ ସମୟରେ ପ୍ରଦୀପ ଦକ୍ଷିଣ ପୂର୍ବ ରେଳରେ କାର୍ଯ୍ୟରତ ଥିଲେ  ବର୍ତ୍ତମାନ ସେ ରାଞ୍ଚୀ ରେଳ ବିଭାଗରେ କାର୍ଯ୍ୟ କରୁଛନ୍ତି  ପୁରସ୍କାର ୨୦୦୬ ମସିହାରେ ଭାରତୀୟ ହକିରେ ଅବଦାନ ପାଇଁ ସୁଭଦ୍ରାଙ୍କୁ ଏକଲବ୍ୟ ପୁରସ୍କାର ଦିଆଯାଇଛି
ରାଧାମୋହନ ମହାପାତ୍ର ଜଣେ ଓଡ଼ିଆ ଲେଖକ ଓ ଔପନ୍ୟାସିକ । ସେ ୨୦୦୦ ମସିହାରେ ତାଙ୍କ ରଚିତ ଉପନ୍ୟାସ ଭୂମିତୃଷ୍ଣା ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ଜୀବନୀ ୧୯୪୪ ମସିହାର ଫେବୃଆରୀ ୩ ତାରିଖରେ ସେ କଟକ ଜିଲ୍ଲାର ବାଙ୍କୀ ଅନ୍ତର୍ଗତ ଚର୍ଚ୍ଚିକାଠାରେ ଜନ୍ମଗ୍ରହଣ କରିଥିଲେ । ସେ ଇତିହାସରେ ସ୍ନାତକୋତ୍ତର କରିବା ପରେ ଓଡ଼ିଶା ଅର୍ଥ ସେବା ସଂସ୍ଥାର ଜଣେ ଅଧିକାରୀ ଭାବରେ କାର୍ଯ୍ୟ କରୁଥିଲେ ।
ହାଜିପୁର ଏକ ଭାରତୀୟ ଜନଗଣନା ସହର   ଅଟେ । ଏହା ଉତ୍ତର ପ୍ରଦେଶର ଘଜିଅବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ହାଜିପୁର ୨୬.୯୯୯୦ ଉତ୍ତର ଅକ୍ଷାଂଶ ଓ ୭୯.୧୪୪୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ହାଜିପୁର ସହରର ମୋଟ ଜନସଂଖ୍ୟା ୯୪୪୧୪ ଅଟେ । ସେଥି ମଧ୍ୟରୁ ୫୪.୨୭% ଜଣ ପରୁଷ ହୋଇଥିବା ବେଳେ ୪୫.୭୩% ଜଣ ନାରୀ ଅଟନ୍ତି । ହାଜିପୁରର ସାକ୍ଷରତା ହାର ୬୦.୧୬% ଅଟେ । ଏହା ଜାତୀୟ ହାରଠାରୁ ୪.୬୮% ପ୍ରତିଶତ ଅଧିକ ଅଟେ । ସେଥିରୁ ୩୭.୪୮% ପ୍ରତିଶତ ପୁରୁଷ ଓ ୨୨.୬୮% ନାରୀ ଅଟନ୍ତି । ୧୮.୫୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ହାଜିପୁରର ସରକାରୀ ଭାଷା ଅଟେ ।
ବଶିଷ୍ଠ ମନ୍ଦିର, ଭାରତୀୟ ରାଜ୍ୟ ଆସାମର ଗୁୱାହଟି ସହରର ଦକ୍ଷିଣ - ପୂର୍ବ କୋଣ ଅଞ୍ଚଳରେ 1764 </ >ମସିହାରେ ଆହୋମ ରାଜାଙ୍କଦ୍ୱାରା ନିର୍ମିତ ଏକ ଶିବ ମନ୍ଦିର ପରିସର ।ରାଜା ସେଠାରେ ଆଶ୍ରମ ପାଇଁ 835 ବିଘା ସ୍ଥାନ ପ୍ରଦାନ କରିଥିଲେ । ବେଦିକ ସମୟରେ ମହାମୁନି ବଶିଷ୍ଠ ସେଠାରେ ଆଶ୍ରମ ସ୍ଥାପନ କରିଥିବା କୁହା ଯାଏ । ପର୍ବତରୁ ବହି ଆସିଥିବା ଝରଣା କୁଳରେ ବଶିଷ୍ଠଙ୍କ ମନ୍ଦିର ମଧ୍ୟ ନିର୍ମିତ ହୋଇଛି । ଏହି ଝରଣା ମେଘାଲୟର ପ୍ରବାତରୁ ବାହାରି ପରେ ବାଶିଷ୍ଠ ନଦୀ ଓ ଭରାଲୁ ନଦୀ ଭାବରେ ପ୍ରବାହିତ ହେଇଥାଏ । ବଶିଷ୍ଠ ଆଶ୍ରମ ଓ ମନ୍ଦିର ଆଶ୍ରମ ଗୁୱାହଟି ସହରରୁ 10-12 କିଲୋମିଟର ଦୂରରେ ଅବସ୍ଥିତ । ଏହା ନିକଟରେ ଗରଭଙ୍ଗା ରିଜର୍ଭ ଜଙ୍ଗଲ ରହିଛି ଓ ସେଠାରେ ବହୁ ସଂଖ୍ୟାରେ ହାତୀ ରହିଥାନ୍ତି । ଏଠାରେ ବାଶିଷ୍ଠ ମନ୍ଦିର ରହିଥିଲେ ମଧ୍ୟ ବାଶିଷ୍ଠ ତପସ୍ୟା କରୁଥିବା ଗୁମ୍ଫା ଅରଣ୍ୟର ଭିତରକୁ 5 କିଲୋମିଟର ଦୂରରେ ରହିଛି । ଝରଣା ତୀ ଆଶ୍ରମ ନିକଟରେ ଏକ ଜଳପ୍ରପାତ ସୃଷ୍ଟିକରିଥାଏ ।
ମାଲାବାଲ୍ଲି ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ମନ୍ଦ୍ ଅ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାଲାବାଲ୍ଲି ୧୨.୩୮୬୧ ଉତ୍ତର ଅକ୍ଷାଂଶ ଓ ୭୭.୦୫୯୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୦୦୧ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଲାବାଲ୍ଲି ସହରର ମୋଟ ଜନସଂଖ୍ୟା ୩୫୮୦୦ ଅଟେ । ସେଥି ମଧ୍ୟରୁ ୫୧.୦୮% ଜଣ ପରୁଷ ହୋଇଥିବା ବେଳେ ୪୮.୯୨% ଜଣ ନାରୀ ଅଟନ୍ତି । ମାଲାବାଲ୍ଲିର ସାକ୍ଷରତା ହାର ୬୪.୦୨% ଅଟେ । ଏହା ଜାତୀୟ ହାରଠାରୁ ୦.୮୨% ପ୍ରତିଶତ କମ ଅଟେ । ସେଥିରୁ ୩୫.୪୯% ପ୍ରତିଶତ ପୁରୁଷ ଓ ୨୮.୫୩% ନାରୀ ଅଟନ୍ତି । ୧୨.୬୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ମାଲାବାଲ୍ଲିର ସରକାରୀ ଭାଷା ଅଟେ ।
ଏସିପି ସାଗରିକା, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ଦିଲ୍ଲୀପ ଦାସ । ବିରଞ୍ଚି ନାରାୟଣ ପଣ୍ଡା କଥାଚିତ୍ରଟିର କାହାଣୀ, ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଅନନ୍ତ ଓଝା ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସଙ୍ଗୀତ ନିର୍ଦ୍ଦେଶକ ମନ୍ମଥ ମିଶ୍ର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ବସନ୍ତରାଜ ସାମଲ, ବାପୁ ଗୋସ୍ୱାମୀ, ମନ୍ମଥ ମିଶ୍ର ଆଦି ଗୀତିକାରମାନେ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅର୍ଚ୍ଚିତା ସାହୁ । ପପୁ ପମ ପମ, ଅଭିଶେଖ ରଥ, ପ୍ରକୃତି ମିଶ୍ର, ମିହିର ଦାସ, ପ୍ରିୟଙ୍କା ମହାପାତ୍ର, ଜୟୀରାମ ସାମଲ, ବିଜୁ ବଡ଼ଜେନା, ପ୍ରିତୀରାଜ ସତପଥୀ, ଚୌଧୁରୀ ବିକାଶ ଦାସ, ଅଶୋକ ଦାସ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ତପୁ ମିଶ୍ର ଏହି କଥାଚିତ୍ରଟିର ଏକ ଗୀତରେ ଅଭିନୟ କରିଥିଲେ । ଏହି କଥାଚିତ୍ର ଜରିଆରେ ଅଭିନେତା ଅଭିଶେଖ ରଥ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଅଭିନୟ ଅର୍ଚ୍ଚିତା ସାହୁ ପପୁ ପମ ପମ ଅଭିଶେଖ ରଥ ପ୍ରକୃତି ମିଶ୍ର ମିହିର ଦାସ ପ୍ରିୟଙ୍କା ମହାପାତ୍ର ଜୟୀରାମ ସାମଲ ବିଜୁ ବଡ଼ଜେନା ପ୍ରିତୀରାଜ ସତପଥୀ ଚୌଧୁରୀ ବିକାଶ ଦାସ ଅଶୋକ ଦାସ ତପୁ ମିଶ୍ର ଅନ୍ୟାନ୍ୟ କଳାକାର ନିରଞ୍ଜନ ଦାସ ପ୍ରଦୀପ କୁମାର ରାଉତରାୟ ବିଭୂତି ଦାଶ ମୋହନ ମୂରଲୀ ଦାସ ବିଦ୍ୟାଧର ମହାପାତ୍ର ଅଜିତେସ ମହାପାତ୍ର ସୁଶାନ୍ତ ପାଣିଗ୍ରାହୀ ନଳୀନିକାନ୍ତ ଜେନା ହିରଣ୍ମୟୀ ଦାଶ ଜିଜ୍ଞାସୁ ସାହୁ ତ୍ରିନୟନ ରଥ ପ୍ରାଣକୃଷ୍ଣ ପାଣିଗ୍ରାହୀ ଜାହ୍ନବୀ ଭୂଷଣ ପଟ୍ଟନାୟକ ମଦନ ମୋହନ ଦାଶ ଦୁଃଶାସନ ମହାନ୍ତ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନ୍ମଥ ମିଶ୍ର । ବସନ୍ତରାଜ ସାମଲ, ବାପୁ ଗୋସ୍ୱାମୀ ଓ ମନ୍ମଥ ମିଶ୍ର ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଅଭିଜିତ ମିଶ୍ର, ତପୁ ମିଶ୍ର, କ୍ରୀଷ୍ଣା ମିଶ୍ର, ଶୈଳଭାମା, ଉଦିତ ନାରାୟଣ, ବିନୋଦ ରାଠୋଡ଼ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।